Èwadenè katarik ing tapabrata, dados saged sipat gaibul guyub. Kawimbuhan basaning jim sami ngunjuk toya gesang. Mila saged turun-tumurun kawasa aparing nugraha, awit sampun badan alus sadaya."
Dahat pangunguning galih Kangjeng Susuhunan ing Kalijaga, dènè saged anggancaraken pingiling kina-kina. Wasana Kangjeng Susuhunan atetakèn malih.
"Saking dahat suka bingahing manah kula dènè Jengandika anggancaraken pingiling kadèwatan utawi kanabèyan. Yèn makaten Jengandika punika kalebet sampun masuk agama Islam."
Atur wangsulanipun makaten, "Manawi kagalih Islam, kawula dèrèng, jalaran jim punika bangsa badan alus. Saged kawula gancaraken sadaya wau amung saking gethok tular. Ados kènging dipun wastani kawruh nempil. Èwadenè sanadyan gethok tular anenempil, saking karep sarawungan para pandhita tuwin para ngalim. Mangka bangsa jim wau boten kènging pejah, dados ujaring tiyang satunggal kalih kawula cathet. Dangu-dangu kathah pangertosan kawula. Mila tetèla tan prabèda dayaning budi Buda tuwin pangartining para Nabi. Manawi kawula dipun wastani bangsa kapir, inggih mèmper, jalaran jim punika bangsa lembat, tunggil pangawikaning Jawata. Mila amung nyumanggakaken ing karsa Paduka."
Kangjeng Susuhunan ing Kalijaga angandika malih :
"Mila kula kapiluyu, lajeng sowan Kangjeng Uwa Sunan Lawu, awit mireng pawartos, Panjenenganipun Uwa ngulawisudha satriya jim sakawan, dipun tetepaken pujangga, margi awicarita. Yèn kapara nyata, kula badhè miyarsa pangarti Andika ingkang kènging kula anggè pusakaning karaton jawi."
Ingkang dinangu matur, "Kula dèrèng pujangga awicarita. Amung dados tukang ndongèng. Awit ingkang Uwa Kangjeng Susuhunan Lawu samangkè kaparenging panggalih, saben badhè sarè, kawula dipun piji marek ing sahandhap pasarèyan, sami ndikakaken cariyos dedongèngan sasaged-saged kula. Kilap leres, kilap lepat, ugi kawula lampahi, gentos-gentos. Sambung-sinambung uruting cariyos, andongèngaken lelampahanipun para Jawata, awit Uwa Paduka punika saèngga tunggil darah saking rama, trahing Jawata deles. Mila remen cariyos Buda, awit ngandharaken leluhur saking rama. Manawi turutipun rama Paduka piyambak ugi darahing para Nata Binathara ing Pajang Pengging. Suprandosipun kaparenging galih anggayuh agami Islam. Tamtu kaangè kaot piyambak, amargi trahing Jawata punika kinadaraken lantip ing budi, lepas ing kawaskithan, trus ing tapabrata, tur ing tèkad tan ajrih ing pati. Kawimbuhan Jawata punika cecampuran bangsa jim. Tamtu yèn tiniti sayekti tanpa sama pangartining lair batin. Nadyan empaning kalepasan utawi kaluwihan ingkang èlok tamtu boten takèn malih. Ènggalipun kawruh bangsa Islam punika manawi sampun saged campur dados satunggal kaliyan pangawikaning Jawata, tanpa sama panitining ngilmi gaib."
Kangjeng Susuhunan ing Kalijaga saya gregut patakènipun, awit sadaya karsanipun para jim sakawan saged amedharaken. Saweg imbal wacana, kasaru wonten timbalan dalem sami ngendikan, kinen sami angunjuk ing Balè Patani, inggih punika pasarèyanipun Kangjeng Susuhunan Lawu. Sadaya sampun kèrit ing parekan.
Sapraptanipun ing Balè Patani, Kangjeng Susuhunan Lawu boten dangu lajeng tedhak pribadi, lajeng manjing tilam sari kèmawon. Ingkang putra Kangjeng Susuhunan Kalijaga sinapa ingkang Uwa, dinangu basukining margi, nembah anuwun basuki. Ing ngriku ingkang Uwa maringi sugata dhaharan ingkang pèni-pèni, èca-èca. Kinèn lajeng bukti lawan para jim sakawan wau. Sasampuning bukti, ingkang putra pinaringan sumerep, anggènipun ngulawisudha jim sakawan, sami wasis medharaken cariyos ing kina-kina. Ingkang putra temah dhinawuhan miyarsakaken dedongèngipun para jim wau.
Ingkang putra kadhawuhan amèngeti cariyosipun jim sakawan, supados kènging tinulad ugering karaton, kaanggè pepakeming cariyos padhalangan, rèhning Kangjeng Susuhunan Kalijaga saweg kasengsem yasa ringgit wayang wacucal. Sarta kacatheta pingil-pingilipun ingkang anggepok dhateng bangsa ngilmi makripat.
Ingkang putra matur sandika, lajeng mirantos panyeratan. Para jim sakawan lajeng dhinawuhan anglekasi cariyos, dedongèngan, sapamanggihipun piyambak, angger urut kèmawon. Para jim sakawan pisan matur sandika, amung kalilana dipun istha gineman kaliyan rowang. Amung mamrih suka senengipun Kangjeng Susuhunan ing Kalijaga, rèhning saweg nembè amiyarsa.
Kacariyos Arya Jim sakawan lajeng murwani lelampahan nalika tumuruning Hyang Naraddha dhateng nagari Purwacarita :
"Ing salebeting taun Iwa, inggih punika taun ingkang kanggè para Jawata, ètanging taun Suryasangkala : 316, sinengkelan : OBAHING JAGAD TIGA, kaètang ing taun Cadrasangkala : angka 325, sinengkelan : TATANING PANEMBAH KAUNINGA, amarengi mangsa Manggasra, inggih punika wulanipun para jaman Dèwa.
Kala samanten Sang Hyang Naraddha tumedhak dhateng nagari Purwacarita, inggih punika tilas karaton Jawi saweg kaping kalih.
Ingkang rumiyin : pangèjawantahipun Sang Hyang Bèrawa, inggih punika Bathara Kala, lajeng kagentosan dèning Mahaprabu Raja Budakresna, inggih punika Bathara Wisnu. Prenahing karaton wonten sukuning wukir Mahèndra, inggih punika redi Lawu. Tumedhakipun Sang Hyang Naraddha wau angemban dhawuhipun Sang Hyang Pramesthi Guru, rèhning samangkè katetepan dèning Sri Maharaja Kano. Mila lajeng dhinawuhan amranata tataning agami Buddha, awit katingal bibrah tatanipun. Resah lampahing para titah, wor-suh pepèranganipun.
Mila ing nalika tinedhakan dèning Sang Hyang Naraddha, lajeng wiwit tata patrapipun.
Ing saben sagolongan kinen amaringi pangulu. Tegesipun : pangageng. Sarta sakarèrèhipun sami dhinaw


text:
man Sayidin Panatagama ingkang kaping 9, Kumêndhir Bintang Nèdêrlansê leyo, Jendral Mayur ing wadyabala dalêm Sri Maharaja Nèdêrlan. Putra dalêm panênggak swargi Ingkang Sinuhun Kangjêng Susuhunan Pakubuwana ingkang kaping 6: patutan saking ingkang garwa Kangjêng Ratu Mas, ingkang sapunika nama Kangjêng Ratu Agêng, wiyosanipun kala ing dintên Rêbo Kliwon tanggal kaping 7 wulan Rêjêb taun Je, ôngka 1758, utawi kaping 22 wulan Dhesèmbêr taun Welandi 1830, sarêng diwasa anama Kangjêng Gusti Pangeran Arya Prabu Wijaya, ing sasurud dalêm swargi Ingkang Sinuhun Kangjêng Susuhunan Pakubuwana ingkang kaping 7 lajêng kaangkat nama Kangjêng Gusti Pangeran Adipati Anom, kala ing dintên Sênèn Pon kaping 4 Sawal Jimakir 1786, utawi kaping 17 Mèi taun Wêlandi 1858. Dumugi surud dalêm swargi Ingkang Sinuhun kaping 8, lajêng anggêntosi jumênêng nata, kala ing dintên Sênèn Lêgi tanggal kaping 27 wulan Jumadilakir taun Je, ôngka 1790, utawi kaping 30 wulan Dhesèmbêr taun Wêlandi 1861, kala sêmantên sampeyan dalêm dèrèng krama, dumuginipun ing taun Jimakir 1794 kala ing dintên Sênèn Lêgi kaping 16 Rêjêb utawi kaping 4 Dhesèmbêr 1865, mundhut garwa Radèn Ajêng Kustiyah, putranipun swargi Kangjêng Pangeran Arya Adiwijaya ingkang kaping 2, ing Surakarta, patutan [patu...]
[...tan] saking Gusti Kangjêng Ratu Bêndara, mawi kaparingan nama Kangjêng Bêndara Radèn Ayu Kustiyah, nuntên ing dintên Sênèn Pon kaping 23 wulan Rêjêb wau, utawi kaping 11 Dhesèmbêr 1865 kaangkat nama Kangjêng Ratu Pakubuwana.
Ing taun kapêngkêr punika para agêng ing kadhaton Surakarta miwah ing Kamangkunagaran sami wilujêng sadaya, dene ingkang jumênêng pangeran enggal namung satunggal. Bêndara Radèn Mas Rahmat putra dalêm Ingkang Sinuhun ingkang jumênêng sapunika, kajunjung nama Kangjêng Pangeran Arya Adikusuma, kala ing dintên Kêmis Lêgi kaping 19 wulan Sura taun Ehe, ôngka 1796, utawi kaping 23 wulan Mèi taun Wêlandi 1867.
Ing ngandhap punika pratelanipun para ratu garwa dalêm ing Surakarta.
1). Ratu garwa dalêm swargi Ingkang Sinuhun Kangjêng Susuhunan ingkang kaping 6.
1. Kangjêng Ratu Madurêtna, putranipun swargi Kangjêng Pangeran Arya Adinagara ing Surakarta.
2. Kangjêng Ratu Agêng, ibu dalêm Ingkang Sinuhun sapunika, kala rumiyin nama Kangjêng Ratu Mas, putranipun swargi Kangjêng Gusti Pangeran Arya Mangkubumi ingkang kaping 1 ing Surakarta. [Su...]
[...rakarta.]
2). Ratu garwa dalêm Ingkang Sinuhun sapunika. Jawi 23/7 8 94. Wêlandi 11/12 65.
1. Kangjêng Ratu Pakubuwana, putranipun swargi Kangjêng Pangeran Arya Adiwijaya ingkang kaping 2 ing Surakarta, patutan saking Gusti Kangjêng Ratu Bêndara putra dalêm swargi Ingkang Sinuhun ingkang kaping 8.
Ing ngandhap punika pratelanipun para putra dalêm kakung utawi putri ingkang patutan saking garwa padmi, sapanunggilanipun para pangeran putra sadaya.
1). Putra dalêm swargi Ingkang Sinuhun kaping 4. 1. Kangjêng Pangeran Arya Pringgalaya. 2. Kangjêng Pangeran Arya Panji Priyambada.
2). Putra dalêm swargi Ingkang Sinuhun kaping 5. 1. Kangjêng Pangeran Arya Sôntakusuma. 2. Kangjêng Pangeran Arya Natadiningrat wontên ing pulo Têrnate. 3. Kangjêng Pangeran Arya Suryaningrat, wontên ing nagari Mênadho.
4. Kangjêng Pangeran Arya Suryakusuma.
3). Putra dalêm swargi Ingkang Sinuhun kaping 6. 1. Gusti Kangjêng Ratu Timur, kagarwa Kangjêng Pangeran Arya Natabrata ingkang kaping 2 ing Surakarta. 2. Ingkang Sinuhun Kangjêng Susuhunan ingkang jumênêng sapunika. 3. Kangjêng Pangeran Arya Surya Atmaja, Litnan Kolnèl Phanstaph Ajidanipun Kangjêng Tuwan ingkang wicaksana Guphêrnur Jendral. Jawi 8/4 1 87 Wêlandi 15/11 58.
4). Putra dalêm swargi Ingkang Sinuhun kaping 7. 1. Gusti Radèn Ayu Sêkar Kadhaton.
5) Putra dalêm swargi Ingkang Sinuhun kaping 8. 1. Gusti Kangjêng Ratu Kadhaton, kala rumiyin nama Kangjêng Ratu Bêndara, kagarwa swargi Kangjêng Pangeran Arya Juru Nataningrat ing Surakarta. 2. Gusti Kangjêng Ratu Bêndara kagarwa swargi Kangjêng Pangeran Arya Adiwijaya ingkang kaping 2 ing Surakarta.
3. Gusti Kangjêng Ratu Kancana, garwa dalêm Ingkang Sinuhun Kangjêng Sultan Amêngkubuwana ingkang kaping VI ing Ngayogyakarta.
6). Putra dalêm Ingkang Sinuhun Kangjêng Susuhunan ingkang jumênêng sapunika.
1. Kangjêng Pangeran Angabèi, Mayur Phanstaph Ajidanipun Kangjêng Tuwan ingkang wicaksana Guphêrnur Jendral. Jawi 3/12 5 91. Wêlandi 21/5 63.
2. Kangjêng Pangeran Arya Mataram, kaptin Phansêtaph Jawi 29/10 7 93. Wêlandi 27/3 65.
3. Kangjêng Pangeran Arya Natakusuma. Jawi 25/4 1 95. Wêlandi 6/9 66.
4. Kangjêng Pangeran Arya Adikusuma. 19/1 2 96. Wêlandi 23/5 67.
5. Bêndara Radèn Mas Gusti Sayidin Malikulkusna, ibu Kangjêng Ratu Pakubuwana, wiyosanipun kala ing dintên Kêmis Lêgi. Jawi 21/7 1 95 Wêlandi 29/11 66.
Ing ngandhap punika pratelanipun para pangeran santana ing Kasunanan.
1). Wayah dalêm swargi Ingkang Sinuhun kaping 3.
Putranipun

config: jv


text:
mat.
Mekaring kadiwasane kaya-kaya pancen mbutuhake iku kabeh. Ya wiwit kuwi, Siyah tansah ana rasa kangen karo Truno.
Ya ing wektu Truno setor-setor barang kuwi, bocah loro mau padha kencan, ana ngendi olehe arep padha ketemu. Nganti setaun Siyah lan Truno pacaran ning wong tuwane ora padha ngerti.
Truno mono bocah nakal, sing karo kanca-kancane nganti diparabi Truno Mblubut. Merga apa karepe, senajan kanthi dalan apa wae mesthi ditempuh.
Truno ngerti yen wong tuwane Siyah, padha ora seneng karo sesambungane dheweke lan anake.
Ning Siyah dhewe sing tansah seslimpetan, ngupaya wektu supaya tansah bisa sapatemon karo jaka bagus Truno.
Saiki Siyah wis neng S.M.A. klas loro. Sejatine wiwit kenal Truno, sekolahe dadi kendho, biji rapote ajeg pas-pasan, waton katut munggah lan lulus. Ana unen-unen, rapeta dikaya ngapa, nyinggahke bathang suwe-suwe bakal mambu. Semono uga kahanane Siyah.
Keri-keri iki dheweke kerep lara, ora doyan mangan, kerep mutah-mutah, yen ditakoni jare masuk angin. Ning meneng-meneng pak Teguh ngaturi dokter, diaturi mirsa anake.
Kaya ngapa kagete, bareng dokter ngendika, larane Siyah merga ngidham. Bareng diteter bapak mbokne, karo sapa olehe wis tumindak, Siyah blaka yen karo Truno.
Mula gelem ora gelem, pak Teguh sing sengit banget karo Truno kuwi, kepeksa ngijabake anake karo Truno sing mblubut kuwi, kanggo nutupi wirange anake.
Dene Truno ngayang batin bungahe, merga bisa dadi bojone Siyah sing wis suwe olehe nggandrungi.
Gandheng Siyah wis kulina ngrewangi wong tuwane nukoni barang-barang gresek, mula dening bapakne terus dipawiti dikon madeg dhewe. Omah gedhe diparo srana disingget triplek.
Sing marep ngidul dienggoni wong tuwane, sing marep ngalor dienggokke Siyah karo bojone. Truno mung pawitan badan sepata.
Setaun-rong taun usahane katon mekar, ning suwe-suwe watake Truno sing asli saya katon.
Saiki wis kerep lunga bengi, apa maneh bareng Siyah, anake cilik, Truno sabane neng warung remeng-remeng golek kemareman semu.
Nampa dagangan, gaweyan ngomah, sasat kabeh ditandhangi Siyah dhewe disambi momong. Gandheng wis bawa dhewe, wong tuwane ora pati nglegewa yen anake ketekuk ringkel kabeh ditandhangi dhewe, ya mung kala-kala ngrewangi momongke putune.
Keri-keri iki Siyah krasa, yen dhuwit dagangan simpenane kok kalong mbaka sithik. Sapa maneh sing njupuk yen dudu bojone ? Ning nalika Siyah takon, Truno malah nesu. Ora mung ngono iku, ning ya karo njambak, ngeplak, cengkilinge metu, lan njur dadi pakulinan.
Siyah ora tau kandha wong tuwane, kabeh diampet mundhak saru, dhasar biyen bapakne wis wanti-wanti menging srawung karo Truno, ning Siyah nekat. Ya iki entuk-entukane.
Yen kelaran merga diajar sing lanang, siyah mlebu kamar, olehe nangis ditutupi bantal supaya ora keprungu wong tuwane. Dhuwit dagangan, saiki tansah digembol, wong sing disimpen nyatane entek, mangka Truno ora tau ngayani kepara malah ngrusuhi, ngentek-entekake.
Sawijining wektu, ing wayah awan, Martono sekolah kaya adate, pak Teguh karo bojone lunga layat neng tangga desa, ngomah dipasrahake Siyah, kandhane bapakne :
?Nok, Siyah, titip ngomah sedhela, aku karo mbokmu arep layat.?
?Iya, pak, ngomah tak awat-awatane.? Wangsulane Siyah sumaguh. Truno krungu kabeh mau. Rehne arep ngumbahi, anake dicekelke bapakne, Siyah njur neng sumur ngumbahi, sing sadhabreg akehe kuwi. Watak culikane Truno kumat. Nyambi nggendhong anake, Truno mlebu omahe maratuwane, nyedhaki meja, sing lacine isi dhuwit dagangan. Bareng dibukak ora kena, banjur golek drei diongkel-ongkel.
Nalika Truno lagi nyongkel laci meja kuwi, Tono pas mulih sekolah arep mlebu ngomah. Jegagik, dheweke banjur bali mundur, nylingker mlebu omahe Truno nggoleki mbakyune, ketemu ana sumur. Gage kandhane :
?Yu Yah, galo kang Truno nyongkel laci mejane bapak wadhah dhuwit.? Gragap, Siyah noleh prenahe adhine terus ngadeg marani lan nyatakke kandhane adhine. Eman, Truno sing ngajak anake wis ora ana, ning bareng ditiliki, laci wis gampang dibukak lan isine mung keri ora mingsra. Tono lan Siyah inget-ingetan, njur piye mengko yen wong tuwane bali ? Tenan ? ora suwe pak Teguh lan bojone bali, siyah terus kandha apa anane dikuwati adhine. Kandhane pak Teguh :
?Wis-wis Yah ? Tono, mengko bapak sing arep takon dhewe.? Lagi wae padha meneng, Truno bali nggendhong anake sing wis turu, terus diturokake. Pak Teguh nyedhak alon-alon karo takon :
?No, apa kowe sing mbukak laci meja wadhah dhuwit ??
?Mboten, wong kula kesah momong, nggih nembe mawon kula wangsul niki.? Truno selak.
?Kang, aku mau weruh kok nalika kowe nyongkel.? Tono sumambung. Siyah numpangi kandhane adhine :
?Sapa maneh kang, yen dudu kowe, wong singgahanku ya wis ledhis mbok jupuki.? Krungu tembunge sing wadon sing thok-leh ngarani, Truno mungkat nesune. Nyedhaki bojone, terus ngampleng sak rosane nganti Siyah ngleyang tiba klumah.
Tibane Siyah, sirahe natap umpak saka dadi lan semapute.
Wong saomah ribut, ndadekke tangga teparone padha teka. Siyah langsung digawa neng rumah sakit.
Sedina sewengi Siyah lagi sadhar, sambate ngaruwara, lan kandha yen wis ora kuwat dadi bojone Truno merga olehe saben dina ditangani. Sedulure sing ana Bandung teka, lan bab iki banjur dilapurake polisi. Sepisan bab pencurian, pindhone bab penganiayaan. Truno banjur dijupuk dening polisi ditahan, sing mengkone bakal diajokake neng sidang pengadilan. Dening pengadilan sidane dheweke diputus ukum kunjara patang taun. Sadurunge mlebu ukuman, Siyah njaluk peg


السلا م عليكم ورحمة الله وبر كا ته
اَلْحَمْدُ ِللهِ الَّذِى جَعَلَ إِسْرَاهُ مِنْ مَكَّةَ اِلَى بَيْتِ الْمُقَدَّسِ فِى لَيلَةِ الْكُبْرَآ. وَاَرْسَلَهُ بَشِيْرًا وَنَذِيْرًا وَدَا عِيًا إِلَى اللهِ بِإِذْنِهِ سِرَاجًا وَمُنِيْرًأ. وَالصَّلاَةُ وَالسَّلاَمُ عَلَى سَيِّدِنَا مُحَمَّدٍ أَفْضَلِ الْوَرَى وَعَلَى اله وَاَصْحَابِهِ صَلاَةً وَسَلاَمً كَثِيْرًا أمّا بعد
فقال الله تعالى فى القر ان الكريم :
Dumateng poro Bapak, poro Ibu soho hadirin ingkang kulo hormati.
Sakderengipun kulo matur ingkang bade kulo aturaken mangke, langkung rumiyin kulo muji syukur Alhamdulillah dateng ngersanipun Alloh SWT. Shoho nyuwunaken tambahipun Rohmat lan salam bahagia Alloh mugio tetep dipun limpahaken dumateng junjungan kito Nabi Muhamamd SAW, shoho poro ahli keluargo lan sahabatipun.
Poro hadirin sedoyo ingkang kulo mulyakaken !
Pengajian ing saat meniko dalam rangka memperingati dinten ulang tahun Isro' Mi'roj ipun junjungan kito Nabi Besar Muhamamd SAW. Kini kembali mengenai hal-hal historis revolusi fisik, utawi sejarah perjuanganipun Rosululloh SAW, ingkang panjenenganipun tepat tanggal 27 Rojab tahun 571 M. Dipun aturi kalian Malaikat Jibril, nindaaken perintahipun Alloh SWT, dipun Isro'aken utawi dipun lampahaken dalu, awit saking Masjidil Harom (Mekkah) ngantos Masjidil Aqsho (Palestina). Selajeng dipun Mi'roj aken saking Masjidil Aqso minggah dateng langit ngantos Syidrtoul Muntaha. Ingkang perlunipun dipun sumerapaken dateng pinten-pinten tanda kekuasa'anipun Alloh SWT, shoho nampi kewajiban ibadah sholat gangsal wekdal. Hal meniko dipun jelasaken wonten Al-Qur'an surat Bani Israoil ayat 1 ingkang surasosipun mekaten :
فقال الله تعالى فى القر ان الكريم :
Ingkang artosipun :
"Maha suci Allah ingkang nglampahaken dateng hambanipun wonteng ing wekdal dalu, saking Masjidil Harom dateng Masjidil Aqso kang ingsun berkahi kiwo tengene, sa'perlu ingsun tunjukne sebagian tanda-tanda kekuasaan Ingsun. Saktemene Alloh iku Maha Mendengar lan Maha Mengetahui"
Poro hadirin ingkang kulo hormati !
Kanti pengajak kulo monggo kanti wontenipun peringatan Isro' lan Mi'roj meniko, kito tingkataken segala bidang, Monggo Pak, Bu, warga umat Islam, ,lewat peringatan meniko, kito tingkataken No. 1 Bidang Ubudiyah urusan ibadah dateng Alloh SWT, ingkang maksudipun sak sampunipun peringatan Rojabiyah meniko, sampun ngantos wonten tiang ingkang ngaku agamane Islam, anangeng ibadahe taksih plintunan, utawi namun asal kober, menawi boten kober boten ibadah. No. 2 Niat bantu program pemerintah, dalam rangka meratakan pendidikan utawi mencerdaskan Bangsa ingkang maksudipun, saksampunipun peringatan Rojabiyah nimu sampun ngantos wonten umat Islam sing taksih lolak-lolok utawi taksih dereng sadar hidup berorganisasi, hidup bermasyarakat, lan hidup bergotong royong lewat jam'iyah-jam'iyah. Lewat pengajian-pengajian kito saluraken santapan rohani supados umat Islam ngertos endi barang sing Halal, lan endi barang sing Haram. No. 3 Niat demi terwujudipun Akhlaqul Karimah, mewujudkan sopan santun, toto kromo, ingkang maksudipun supados umat Islam saget sesuai antara ucapan lan perbuatan. Sampun ngantos Islam namung dumel akon-akon thok, nanging tumindha'ipun boten sesuai. Mangane boten diatur coro Islam, pergaulane boten diatur coro Islam, nek pados rizki boten diatur coro Islam, meniko sampun ngantos terjadi. No. 4 Niat demi wujudipun pengamalan wajib ingkang dados rukunipun agami Islam. Terutama pengamalan wajib ingkang dados intinipun utawi hasilipun Isro' Mi'roj meniko ingkang sampun dipun kumndangaken setiap waktu, wonten masjid-masjid, utawi saben-saben mushollah.
حَيَّ عَلَى الصَّلاَةْ
…………. nopo BU…? Inggih meniko sholat gangsal wkedal.
M bok menawi wonten Umat Islam sing dereng nglampahi sholat, mugu-mugi enggalo dipun paringi hidayang dening Alloh. Amergi sholat meniko merupakan barometer utawi alat pengukur dateng pengamalan kito sedoyo. Tegesipun pengamalan kito sedoyo saget sahe utawi boten meniko dipun ukur utawi dipun tingali, kalihan anggenipun ngalmpahi sholat. Kranten dawuhipun Alloh wonten Surat Al-Angkabut, ayat 45 :
Artosipun :
"Sholat iku saget mencegah sangking perbuatan keji lan mungkar"
Poro Bapak, poro Ibu, Hadirin sedoyo pramilo monggo urusan ibadah meniko dipun tingkataken ingkang sa'estu, terutami dumateng putra-putri kito utawi generasi kito sedoyo, meniko kito didik, kito wulang, lan kito arahaken dateng urusan ibadah, sampun ngantos kito umbar, mboten kito arahaken, supados mangke dados generasi ingkang saget berguna tumrap agomo, bongso lan negoro.
Kranten lare meniko saget sahe utawi awon tergantung tiyang spuhipun ingkang mendidik. Dawuhipun bapak kiai :
1. Anak iku nisbat koyo dene wadah. Apik olo tergantung sing gulo wentah
2. Senajan wadah cilik isi lengo wangi. Panggonane ing lemari amon klambi.
3. Senajan wadah gede isi gemuk oli. Panggonane ono ngisro ora aji
Poro Bapak, Poro Ibu, hadirin sedoyo
Nopo maleh wonten ing zaman akhir meniko katah sanget pengaruh-pengaruh sangking arus gamebyaripun dunyo, katah iman ingkang podo kenter ketendang banjir kepuntir-puntir ilmu agama boten kepikir, maksud kulo, banjir kebudayaan-kebudayaan ingkang merusak mental umat Islam.
Kanjeng Nabi naliko Mi'roj sampun diparingi gambaran-gambaran ingkang dados lambang ingkang bade terjadi wonten ing dunyo meniko. Termasuk kanjeng Nabi dipun sumerepi tiyang estri ingkang ayu….teng pinggir dalan celuk-celuk dateng kanjeng Nabi,


text:
donya punika tiyang angèstu lan tiyang kafir sami déné saged pikantuk barang-barang saé, nanging ing gesang sasampunipun pejah, sadaya ingkang saé namung mligi badhé kadarbé para ingkang sami nampéni piwulang ingkang leres lan anindakaken punika.
ngané ora anurunaké wewenang, serta (anglarangi) yén ta sira padha angucap kang amitunani Allah, barang kang kowé ora weruh.
34 Lan tumrap siji-sijining umat iku ana semayaning mangsané, mulané samangsa semayaning mangsané wis tumeka, sadhélala baé ora bakal mundur lan ora bakal maju.
35 É, para turuning Adam! manawa ana utusan-utusan saka antaranira anekani sira, anyaritakaké timbalan-timbalan-Ingsun marang sira, lah, sapa sing anjaga awaké (saka ing ala) serta atindak becik, iya ora bakal padha kataman wedi serta ora bakal padha susah.
36 Wondéné para kang padha anggorohaké marang timbalan-timbalan-Ingsun serta padha gumedhé maléngos saka ing kono, iki para wonging geni, bakal padha manggon ana ing kono.
37 Lah sapa ta kang luwih atindak dudu tinimbang wong kang agawé-gawé goroh ditibak-aké marang Allah utawa anggoroh-aké marang timbalan-timbalan-É? Iki pandumé Kitab bakal tumeka dhèwéké, nganti samangsa para utusan-Ingsun anekani dhèwéké
880. Ajaling umat, punika wekdal nalika umat wau kalebur utawi kapidana margi saking pandamelipun ingkang awon. Menggah ing sajatos-jatosipun ayat punika mangandikakaken badhé leburipun titiyang Makkah kalayan tetembungan ingkang mengku suraos umum.
881. Sa'ah tegesipun wanci sajam, "nanging déning bangsa Arab dipun anggé kalayan mengku teges wekdal; wanci sakedhap; wanci (sakedhap) ingkang boten kawatesan; sakedhap (Msb); tuwin sapérangan alit saking dalu lan raina" (LL).
882. Terangipun, para titiyang wau boten badhé saged oncat ngantos dumugining wanci dhumawahing pidana ingkang sampun tinamtu tumrap piyambakipun.
883. Terangipun, pidana ingkang kajanjékaken wonten ing dalem kitab badhé andhawahi piyambakipun. Wekasaning ayat ngiyataken panyuraos punika.
arep agawé patiné padha calathu: Endi ta barang saliyané Allah kang adaté padha sira uwuh-uwuh? Bakal padha acalathu: Sami ical angoncati kawula; serta dhewèké bakal padha aneksèni marang awaké dhewé, yén dhewèké iku para wong kafir.
38 Panjenengané angandika: Padha malebua ing geni gumolong para umat kang wus kaliwat ing sadurungira, yaiki jin lan para manusa; saben-saben umat sawiji malebu, saduluré ambendoni, nganti nalikané wis padha tumeka ing jeroné kabèh, kang kéri angunjukaké kang dhingin. Pangéran kawula! Punika sami anasaraken kawula; milanipun mugi Tuwan amaringi siksa latu atitikelan dhateng piyambakipun. Pangandikané: Siji-sijine bakal oléh tikel, ananging kowé ora padha weruh.
39 Lan kang dhingin acalathu marang kang kari: Kowé ora luwih becik sathithik-thithika tinimbang aku, mulané padha angrasakna siksané, amarga saka barang kang wis padha kolakoni.
---
884. Sadhèrèking umat punika tegesipun umat ingkang nunggil pangandel.
885. "Kang kari" lan "kang dhisik" ing ngriki tegesipun tiyang limrah lan para panutun. Leres, tembung wau kénging dipun suraus warni kalih, ingkang kantun lan ingkang rumiyin menggah ing wanci utawi ingkang kantun lan ingkang rumiyin menggah ing kalenggahanipun (Rz), nanging teges ingkang angka kalih wau angsal pasaksèn saking tetembungan saminipun punika ingkang kasebut wonten ing panggènan sanès-sanèsipun, kadosta ing 2: 166, 14: 21, 34: 31-33, 40: 47, tuwin sapanunggilanipun.
886. Tiyang limrah kepéngin para panuntun sami angsala siksa tikel kalih, inggih punika dumunung siksa dosanipun piyambak lan siksaning anggènipun sampun nasaraken tiyang sanès. Para titiyang wau sami kapangandikan, manawi pun panuntun dosa margi nasaraken piyambakipun, lah piyambakipun piyambak inggih pantes angsal siksa tikel kalih, margi saking anggènipun sami manut miturut dhateng para panuntunipun kalayan mutatuli.
RUKU' 5
Para ingkang sami anampèni kautusipun
40, 41. Konten-kontening langit mineb tumrap titiyang awon. 42–45. Para titiyang tulus. 46, 47. Para ingkang sami manggèn ing papan ingkang luhur.
40 Sayekti, para kang padha anggorohaké marang timbalantimbalan-Ingsun sarta padha gumedhé maléngos saka ing kono, lawang-lawangé langit ora bakal diwengakaké tumrap dhèwèké, lan ora bakal padha malebu ing taman nganti unta malebu ing bolonganing dom; lan kaya mangkono iku anggon-Ingsun males para wong duraka.\(^{887}\)
41 Dhèwèké bakal padha olèh paturon geni naraka sarta tutup(-é) saka ing sadhuwuré dhèwèké; lan kaya mangkono iku anggon-Ingsun males para kang atindak dudu.
42 Wondéné para kang padha angèstu sarta alaku becik – Ingsun ora amomoti sawijining jiwa, kajaba sakuwawané – iku wonging patamanan; padha manggon ana ing kono.
43 Lan Ingsun angilangi sabarang pangigit-igit kang ana ing sajroning dhadhané; kali-kaliné padha mili sangisoré dhèwèké, sarta padha calathu: Sadaya pangalem-bana kagunganipun Allah, Ingkang sampun anuntun kawula dhateng (kawontenan) punika, saha boten badhé kawula angambah margi
---
\(^{887}\) Terangipun para titiyang wau boten saged lumebet dhateng karatoning suwarga, boten saged sumengka manginggil uwal saking pépénginanipun ingkang asor tur ingkang kelèt kumanthil-kanthil ing siti, lan inggih boten saged piyambakipun sumengka ing luhur dhateng laladaning gesang ruhani ingkang inggil.
punika manawi ta Allah botena anuntun kawula; saèstu sampun rawuh para utusanipun Pangéran kawula ambekta yakti. Lan bakal diuwuhaké marang dhèwéké, yèn iku patamanan, kang

dataset: HuggingFaceFW/finepdfs


text:
èk wêngining Jumungah ||
18. wus mubyar badhiyangnèki | ki gêdhe mundhut lêmêngan | kêtan lan babakan pule | pan puniku sangunira | kêtan winor babakan | pule cinarup [cina...]
[...rup] sabubung | ki agêng sarwi ngandika ||
19. kulup sira nguni-uni | sadurunge nèng Sêsela | apan nora duwe ipèn | ya ipèn sabarang-barang | Ki Jaka matur wakca | inggih kawula rumuhun | pan anggung kesah amoyang ||
20. saba jurang saba wukir | wontên wukir Telamaya | inggih salèr wetan Ngandong | sawulan ngèngèr kawula | mring Ajar Adirasa | kawula ngipi ing dalu | pan inggih katiban wulan ||
21. pan lajêng kawula bukti | raosipun ingkang wulan | kapês-kapês kadi kênthos | têlas kang wulan satunggal | nèng wukir Telamaya | orêg swarane gumludhug | sarêng sadalu punika ||
22. kawula botên awarti | dhatêng têtiyang sanunggal | mung sawêk mangke kawiyos | dene paduka têtanya | Ki Agêng angandika | iya aja tutur-tutur | kulup kang liyan sangking wang ||
23. ipènmu kaliwat bêcik | ingsun nyawa milu donga | muga tinêmua têmbe | sangsaya pangungunira | Ki Agêng ing Sêsela | sampun ajrih ing ngèlmu |[24] kadi ta ginêndhingana ||
24. emut kalamun wus pasthi | jalarane bêcik ala | miwah luhur lawan asor | Hyang Suksma pan wus anitah | ing lokhil mahpulira | mangkana Ki Jaka matur | paran jarwaning supêna ||
25. ki agêng ngandika aris | aja sira [si...]
[...ra] takon jarwa | pan iku sirahing ipèn | ratu-ratuning supêna | balik pitutur ingwang | sira ngawulaèng ratu | Sri Naranatèng Bintara ||
26. yèku kulup bokmanawi | tinêmu supênanira | ingsun anjurung dongane | muga kulup cinêpakna | wahananing supêna | Ki Jaka nêmbah umatur | kawula darmi lumampah ||
27. ing sabda tuwan kapundhi | kyai gêdhe angandika | kurang ingsun nadhah sare | ngong sêdyakakên ing sira | amung yèn kalakona | ing wuri-wuri ta kulup | kênaa liru prabawa ||
28. nambungi wahyunirèki | Ki Jaka matur sumăngga | tan rumaos badan roro | Ki Agêng wus lêga ing tyas | saengga pêpatungan | Ki Agêng nêlas kang wuruk | sigra kinèn lumaksana ||
29. kunêng malih kang winarni | kadi ta sarênging lampah | nanging ginênti kocape | sri naranatèng Bintara | wus puput jênêngira | sedane atilar sunu | nênêm pawèstri satunggal ||
30. Ratu Mas Nyawa namèki | puniku tuwa wus krama | antuk Pangeran Carêbon | Pangran Sabrang Lèr panênggak | ingkang gumantya nata | kang rayi malih pan jalu | Pangran Seda Lèpèn ika ||
31. anulya kang rayi mali |[25] anama Radèn [Radè...]
[...n] Tranggana | Radèn Tranggana arine | nama Radèn Kandhuruwan | malih Radèn Pamêkas | dene kang umadêg prabu | tan alami jnêngira ||[26]
32. Pangran Sabrang Lèr wus lalis | malih kang umadêg nata | Radèn Tranggana ingêstrèn | dening para waliyulah | jumnêng Sultan Dêmak |[27] sapunika gancaripun | Panêmbahan ing Bintara ||
33. patihe tumut ngêmasi | sira Ki Patih Mangkurat | atmaja jumnêng patèh |[28] nama Patih Wanasalam | matihi Sultan Dêmak | kadya bapa wagêtipun | Kyana Patih Wanasalam ||
34. mêwahi nagri Ngawanti | arjane karatonira | suyud pra dipati kabèh | tan pae lawan kang rama | dènnya nata agama | wantu-wantu marbuk arum | kongas adiling parentah ||
35. mangsuli carita malih | Mas Karèbèt kalanira | anglakoni pituduhe | Kyai Gêdhe ing Sêsela | kinèn suwitèng Dêmak | saking Sela antukipun | mring Tingkir matur bunira ||
36. kang ibu sarèh tur aris | iya bnêr iku nyawa |[29] Ki Gêdhe Sela tuduhe | ana kang sun arsa-arsa | iya nanging antèkna | baturira loro iku | dènira amantun gaga ||
37. têlung dina êngkas uwis | nulya sun kon ngatêr sira | ana pamanira dhewe | suwita Sultan Dêmak |[30] yèku sundhulan [sundhu...]
[...lan] ingwang | anama Kiyai Ganjur | anglurahi suranata ||
38. yaiku jujugên nuli | angaturna maring sultan | Ki Jaka suka manahe | myarsa kang rayi bunira | sampun suwitèng Dêmak | Ki Jaka ngrewangi matun | gaga rencange bunira ||
39. sadina tan arsa mulih | Ki Jaka anèng pagagan | kidul wetan pagagane | ciptane nuli têlasa | agya lumakyèng Dêmak | mangkana mêndhung tumiyung | prapta riris wanci asar ||
40. anuju Sinuhun Kali | kondur sangking Pamantingan | lumampah têkên êcise | Ki Jaka anèng pagagan | inguwuh sangking jaba | kulup-kulup sira iku | apijêr mantun gaga ||[31]
41. kèndêl Susunan ing Kali | jaga jawining pagagan | asora pangandikane | marènana mantun gaga | nuli asuwitaa | maring Dêmak sira kulup | sira uga bakal raja ||
42. amêngku ing nusa Jawi | wusnya ngling anulya kesah | lajêng mangalèr lampahe | angatutakên ing tingal | dangu wus tan katingal | Ki Jaka sigra umantuk | tutur marang ibunira ||
43. kang ibu suka miyarsi | kulup nuli lumakua | aja angatèni[32] anggèr | uwise pagaganira | sun sambatne ing wuntat | tuk sabdaning wali
kutub | Susunan ing Kalijaga ||
44. cinatur sampun lumaris | Ki Jaka mring nagri Dêmak | lawan bature ibune | kêkalih kinèn ngatêrna | prapta nagari Dêmak | anjujug Kiyai Ganjur | kature panggambuhira ||
1. Cinatur sampun katur | Ki Jaka Tingkir suwitanipun | marang sultan kadêngangan praptanèki | nglumpati balumbangipun | sarwi mungkur duk mêncolot ||
3. titih ing tindak tanduk | sêdhêp pangucap pamulu alus | mêlasasih kang umulat prasamya sih | langkung sihira sang prabu | kinathik ing jro kadhaton ||
4. samp


text:
Persatuan Myanmar (uga dikenal minangka Burma) iku nagara ing Asia Kidul-Wétan. Nagara kanthi wiyar 680 km² iki wus dipréntah déning papréntahan militèr wiwit kudeta taun 1988. Nagara iki sawijining nagara tumuwuh lan duwé populasi punjul 50 yuta jiwa. Kutha krajané ana ing Yangon sadurungé dipindhah déning papréntahan junta militèr ing Naypyidaw tanggal 7 November 2005.
Ing taun 1988, ana gelombang dhémonstrasi gedhèn sing nentang papréntahan junta militèr. Gelombang dhémonstrasi iki dipungkasi kanthi tindak kakerasan déning bala marang para demonstran. Luwih saka 3000 jiwa kaprejaya.
Sajeroning pemilu 1990 parté pro-dhémokrasi pimpinan Aung San Suu Kyi menang 82 persèn swara nanging asil pemilu iki ora diakoni rezim militèr sing kuwasa.
Pulitik
Owah-owahan jeneng saka Burma dadi Myanmar dicakaké déning papréntahan junta militèr tanggal 18 Juni 1989. Junta militèr ngowahi jeneng Burma dadi Myanmar supaya ètnis non-Burma ngrasa dadi péranganing nagara iki. Sanadyan mangkono, owah-owahan iki ora diadopsi déning donya internasional sakabèhané.
Sawetara nagara Éropah kaya Inggris lan Irlandia sing ora ngakoni legitimasi kakuwasan junta militèr tetep nganggo jeneng "Burma" yèn tegesé nagara mau.
PBB, sing ngakoni hak nagara kanggo nemtokaké jeneng nagarané, migunakaké jeneng Myanmar, semono uga Prancis lan Jerman. Ing Jerman, kamentrian jaban rangkah migunakaké Myanmar, nanging mèh kabèh média Jerman migunakaké Burma.
Pamaréntah AS, sing ora ngakoni legitimasi kakuwasan junta militèr tetep migunakaké Burma nanging mayoritas média gedhé kaya The New York Times, CNN lan Associated Press migunakaké Myanmar.
Pamérangan administratif
Myanmar dipérang dadi pitung praja (pyine) lan pitung divisi (yin). Divisi mayoritas dipanggoni ètnis Bamar, sauntara praja () mayoritas dipanggoni ètnis-ètnis minoritas tinamtu. Saben praja lan divisi banjur dipérang manèh dadi dhistrik-dhistrik.
Divisi
 Divisi Irrawaddy
 Divisi Bago
 Divisi Magway
 Divisi Mandalay
 Divisi Sagaing
 Divisi Tanintharyi
 Divisi Yangon
Praja
 Praja Chin
 Praja Kachin
 Praja Kayin (Karen)
 Praja Kayah (Karenni
 Praja Mon
 Praja Rakhine (Arakan)
 Praja Shan
Kelompok ètnis ing Myanmar
 Etnis Bamar/Burma. Rong protelon saka total warga Myanmar. Nganut agama Buda, manggon ing sapérangan gedhé wewengkon nagara kajaba padésan.
 Etnis Karen. Suku sing nganut agama Buda, Kristen utawa campuran. Ngupaya status otonomi sajeroning 60 taun. Manggon ing pagunungan cedhak tapel wates karo Thailand.
 Etnis Shan. Etnis sing nganut agama Buda sing isih kerabat karo ètnis Thai.
 Etnis Arakan. Uga karan Rakhine, lumrahé nganut agama Buda lan manggon ing pebukitan ing Myanmar kulon.
 Etnis Mon. Etnis sing nganut agama Buda, manggon ing kawasan kidul cedhak tapel wates karo Thailand.
 Etnis Kachin. Akèh-akèhé nganut agama Kristen. Ètnis iki uga kasebar ing Cina lan India.
 Etnis Chin. Akèh-akèhé nganut agama Kristen, manggon ing cedhak tapel wates karo nagara India.
 Etnis Rohingya. Ètnis Muslim sing manggon ing saloré Rakhine, akèh sing wis ngungsi menyang Bangladesh utawa Thailand.
Rujukan
Pranala njaba
 Situs resmi
 Situs resmi pariwisata
 Democratic Voice of Burma
 Irrawaddy, situs médhia alternatif
 Online Burma Library
 Myanmar Travelnet - Myanmar's Online Guide and Forum for Independent Travellers

dataset: wikimedia/wikipedia


text:
Tempursari iku désa ing Kacamatan Candhimulya, Kabupatèn Magelang, Jawa Tengah.
Réferènsi
Désa ing Kabupatèn Magelang
Désa ing Jawa Tengah
Candhimulya, Magelang


text:
Kabupatèn Nias Kidul iku kabupatèn ing Provinsi Sumatra Lor, kutha Teluk Dalam iku kutha krajan kabupatèné, kutha-kutha liyané : ---, --- lan liya-liyané. Jembar wewengkon Kabupatèn iki ± 1.825 km² utawa --- hèktar.
Géografi
Pamaréntahan
Kabupatèn Nias Kidul ketata sajeroning 8 kacamatan, --- kalurahan lan désa. Kacamatan-Kacamatan ing Kabupatèn iki yaiku:
 Amandraya
 Gomo
 Hibala
 Lahusa
 Lolo Wa'u
 Lolomatua
 Pulau-Pulau Batu
 Teluk Dalam
Deleng uga
 Pratélan kabupatèn lan kutha ing Indonésia
Pranala njaba
 Situs Web Resmi Kabupatèn (urung ana)
Nias Kidul
Nias Kidul


text:
.
 Kula nedya ajrih asih dhateng Gusti.
3) Kula nedya olah tresna mring sesami, mring sesami.
 Kula nedya olah tresna mring sesami,
 mring sesami, mring sesami.
 Kula nedya olah tresna mring sesami.
4) Kula nedya andum berkah mring tyang kathah,
 mring tyang kathah.
 Kula nedya andum berkah, mring tyang kathah,
 mring tyang kathah, mring tyang kathah,
 Kula nedya andum berkah mring tyang kathah.
5) Kula kangen katentreman nunggil Gusti.
 Kula kangen katentreman nunggil Gusti,
 nunggil Gusti. nunggil Gusti.
 Kula kangen katentreman, nunggil Gusti.
PANGUTUSAN LAN BERKAH
PS : Enerna manah panjenengan dhumateng Gusti Allah!
U : Kawula ngeneraken manah dhumateng Gusti Allah!
PS : Dadosa seksinipun Sang Kristus!
U : Puji sokur konjuk Gusti Allah!
PS : Pinujia Gusti Allah kita!
U : Samangké dumugi ing salami-laminipun!
PS : Mugi iman panjenengan tuwuh ing salebeting sih-katresnanipun Sang Kristus saben dinten ing saben dintenipun. Tampènana berkahipun Gusti Allah:
"Mugi Gusti Yésus Kristus tansah mberkahi lan nunggil gesang panjenengan. Mugi Gusti Yésus Kristus murnékaken iman panjenengan ngantos dados barès kadosdéné peksi dara saha makantar-kantar kadosdéné latu, ngantos punapa ingkang panjenengan lampahi kanthi iman ingkang baku, badhé dipun berkahi déning Gusti Allah saha dados berkah kanggé sesami. Amin".
U : (menyanyikan) Hosiana [5x] Amin [3x].
(Laas-den)
GUSTI YÉSUS,
PADALEMAN SUCI
SARTA KITA
PACAWISAN
- Pandonga pacawisan ngibadah.
- Prosesi (iring-iringan) lilin Minggu Pra Paska III.
- Pamaosing pokok-pokok Pawartos Pasamuwan.
- Wekdal ening pribadi.
- Loncèng kaungelaken.
A. UMAT MAKEMPAL
PL : Para sadhèrèk ingkang dipun tresnani Gusti Yésus Kristus, dinten punika kita lumebet ing Minggu Pra-Paska kaping tiga. Kanggé miwiti pangibadah dinten punika, sumangga kita lumebet ing wekdal ening (umat lumebet ing wekdal ening, sasampunipun sawetawis wekdal PL nuntun pandonga).
Dhuh Rama, kawula caos sokur karana Paduka maringi gesang ingkang laras kaliyan margi pitedah Paduka. Dinten punika kawula nunggilaken manah kanggé ngluhuraken Asma Paduka, mirengaken Sabda Pangandika Paduka, saha nunggilaken sedya kanggé gesang ing salebetipun kaleresaning Sabdanipun Gusti Allah. Mugi ing Minggu
Pra Paska kaping tiga kawula ngraosaken katresnan Paduka lan andum katresnan peparing Paduka dhateng sesami kawula. Wonten ing Asmanipun Gusti Yésus kawula ndedonga.
U : Amin.
PL : Kanthi jumeneng, kita ngrepèkaken KPJ 347:1-2 utawi KPK BMGJ 313:1-2
KPJ 347 PAPAN PANGIBADAH
Do=F 6/4
1) Papan pangibadah saèstu ngangeni kawula sami ngabekti, ngraosken nunggil lan Gusti ngluhurken asmanya, mirengken sabdanya.
Refr. : Mareka, mareka kanthi manah tulus memuji, nampi berkahing Gusti, mrih saged mbabarken tresna.
(Ing salebetipun umat ngrepèkaken KPJ 347:2, para palados pangibadah lumebet dhateng papan pangibadah)
2) Papan pangibadah, papan ingkang adi; mangga nggumolongken manah, nyuwun manteb ing pracaya mrih wantun neksèni sih rahmating Gusti.
Refr. : Mareka, mareka kanthi manah tulus memuji, nampi berkahing Gusti, mrih saged mbabarken tresna.
VOTUM
PS : Pangibadah Pra-Paska kaping tiga punika kelampahanipun ing Asmanipun Allah Sang Rama, Sang Putra, tuwin Sang Roh Suci.
U : (ngrepèkaken) Amin, Amin, Amin.
SALAM
PS : Gusti Allah nunggila ing panjenengan sadaya!
U : Gusti Allah ugi nunggila ing panjenengan.
ATUR PAMBUKA LAN PANGAKEN DOSA [lenggah]
PL : Gusti Yésus, Padaleman Suci, serta Kita. Jejer punika badhé kita raos-raosaken sesarengan dinten punika. Gusti Yésus nucèkaken Padaleman Suci ing wiwitaning pakaryanipun ing Yérusalém. Panjenenganipun duka mirsani Padalemanipun Allah kaginakaken kanggé pados bebathèn tumrap sapérrangan umat. Panjenenganipun duka karana Padalemanipun Allah dipun kebaki tumindak pilih sih. Panjenenganipun duka karana ing Padalemanipun Allah sesamining umatipun Gusti Allah kécalan kamanungsan. Kadospundi tumrap kita?
Sumangga kita sami ndedonga.
Dhuh Allah, ing salebeting Sang Kristus Paduka nunggilaken sadaya bangsa kanthi katresnan Paduka. Lumantar Padaleman Paduka, Paduka nimbali kawula supados sami déné ajèn-ingajénan, sami déné nuwuhaken, lan sami déné nresnani. Ing jagad punika kawula gesang minangka sesamining umatipun Allah. Paduka mugi ngapunteni dosa kawula menawi kawula mboten ndadosaken jagad punika dados papan ingkang ngremenaken kanggé gesang sesarengan. Paduka mugi maringi pangapunten menawi kawula ndamel bumi ingkang dados Padaleman Paduka punika dados reget. Samangké nalika Paduka nimbali kawula supados gesang suci, kawula badhé mirengaken lan mujudaken timbalan Paduka. Sesarengan kaliyan sadaya warganing bumi punika kawula badhé ndadosaken papan punika dados Padalemanipun Allah ingkang nampèni sadaya tiyang ngempal lan nikmati sih-katresnanipun Paduka ingkang langgèng. Ing Asmanipun Gusti Yésus Kristus kawula ndedonga.
U : Amin.
(Umat ngrepèkaken KPJ 362:1-2 utawi KPK BMGJ 105:1-2)
KPJ 362 ING SATENGAHING BEBRAYAN AGUNG
Do=G 4/4
1) Ing satengahing bebrayan agung,
mung Pangéran pantes ginunggung.
Rahmatnya binabarken warata,
rumentah mring titah sadaya.
Refr. : Dèn tansah ndedonga lan makarya,
mrih kebabaring tentrem raharja.
Nggih gesang memitran wah pasedhèrèkan,
wit tyang sadaya tresna tinresnan.
2) Nadyan béda basa séjé bangsa,
wah béda adat budayanya,
nging saèstu punika sesami,
kang kinasihan déning Gusti.
Refr. : Dèn tansah ndedonga lan makarya,
mrih kebabaring tentrem raharja.


Episod akhir nada cinta episod 244 (finale nada cinta, Sinetron nada cinta ni tersangatlah banyak episodnya, sampai 244, mak oii!! kalau nak ditaipkan episod by episod, patah jari ni, nak ikuti cerita setiap hari pun. Driwancybermuseum's blog | just another wordpress.com site, Just another wordpress.com site january,7th.1948. the rare change of adress stationer dancer 2 cend card send from soerabaia to malang. Sastra jawa, Tembang jawa mocopat wonten 11 (sewelas) cacahe, kang gambarake jejering manungsa awit wonten garbane ibu ngantos kapundut ing ngarsane kang maha kuwaos, nggih meniko.


text: Sendangsari kuwi salah siji desa nang kecamatan Garung, kabupaten Wonosobo, Jawa Tengah, Indonesia.


matur | amba datan darbe nama èstu | sangkan paran lir kleyang katiyup angin | tambuh puwaraning kalbu | anut sir ingkang linakon ||
6. Maharsi duk angrungu | lir jinait dahat sukèng kalbu | angandika pasajan bae wong manis | yèn sambada tyas asarju | utaminira masingong ||
--- 3 : 102 ---
7. Rêrêma dhepokingsun | jumênênga tatimbanganulun | dyah tumungkul manêmbah sumanggèng kapti | inggaling crita wus dhaup | nir subasita karongron ||
8. Sinung nama sang ayu | Endhang Panêpi tansah monglulut | rêrèntèngan lir mintuna lawan mimi | sing ênêng puja kapungkur | mung monglulut nora êpot ||
9. Labêtira sinêngkut | têmah wawrat dungkap mangsanipun | sangang candra sang wiku tatanya yêkti | asal-usule ing dangu | Endhang Panêpi wotsinom ||
10. Dhuh gurulakiulun | saèstune putrine sang prabu | ing Salêmbi Dipanata narapati | Citrawati nama ulun | kapitèng tyas wiku katong ||
11. Jrih têbah dhadha ngadhuh | nora nyana babo raganingsun | lamun tampa babênduning Hyang Linuwih | Citrawati nêmbah matur | paran kang dados rudatos ||
12. Wiku ngling arawat luh | dahat eloking lalakoningsun | salugune manira ramanta nini | Prabu Dipanata ingsun | ing Salêmbi prajaningong ||
13. Sru kagyat sang dyah ayu | sanalika èngêt tan kalimput | gêtun wirang anjrit nungkêmi rama ji | wusing lilih ing pamuwun | kang rama ngandika alon ||
14. Èh nini putraningsun | puluh-puluh nalar wus kabanjur | padha tampa babênduning Hyang Linuwih | ora luwih amung mlupuh | minta aksamaning Manon ||
15. Dupi ing wanci dalu | sang awiku murut saking gunung | kondur maring praja kang putra tan uning | enjinge rama rinuruh | èstu lolos saking dhepok ||
16. Inggal dènnya tumurun | lampahira praptèng sirahipun | lèpèn Opak sang dyah kandhêg angalêntrih | karaos wawratanipun | sigêg gantya kacarios ||
17. Nahên ta lampahipun | Radèn Citrasena kang anglangut | saking praja kalunta-lunta prihatin | tambuh kang sinêdyèng kalbu | prapta Ngenta-enta dhukoh ||
--- 3 : 103 ---
18. Nuju wismaning Buyut | Tularsiram kagyat narpasunu | non wanodya yayah atmajèng narpati | radyan malbèng wisma Buyut | Tularsiram gupoh-gupoh ||
19. Angancarani tamu | matur pinangka sinêdyèng kalbu | miwah nama radyan pasaja mangsuli | Radèn Citrasena ingsun | atmaja Salêmbi katong ||
20. Kaki tatanya ingsun | sapa baya paparabirèku | lawan mau ingsun miyat rara adi | nèng memeyan gya lumêbu | apa atmajamu wadon ||
21. Mèsêm Ki Buyut matur | amba nama Tularsiram Buyut | lare èstri wau kang lumêbèng panti | punika ran Rara Budhur | saèstu wêkamba wadon ||
22. Ngling malih sang bagus |Kurang satu suku kata: Ngling malih sang abagus. lah ta kaki yèn sambadèng kalbu | sutanira sunpundhut dadya suwami | Ki Buyut dupi angrungu | pangandikane sang anom ||
23. Langkung pirênèng kalbu | karananya ni Budhur satuhu | warni awon nanging sangkanira alit | sinidhikara mantrèku | kasmaran kang samya anon ||
24. Ènggale sampun dhaup | kinurmatan ing sapantêsipun | ing wasana nyi Budhur datan nyondhongi | sabên pinarpêkan murut | sarwi angujari awon ||
25. Langkung merang sang bagus | ri saksana anglês saking dhukuh | lampahira praptèng Tarayêm pinanggih | Buyut Kasimpar rannipun | rahadyan tinanya alon ||
26. Nama myang sêdyanipun | walèh lamun atmajèng sang prabu | ing Salêmbi Citrasena aranmami | Kasimpar urmat kalangkung | angèdi-èdi sumugoh ||
27. Sadangunira lungguh | Buyut mawas suluhing kang sêmu | wus kawuryan rahadyan sêmu prihatin | lon matur dhuh narpasunu | mugi aywa walangatos ||
28. Paran darunanipun | de kawuryan sru sungkawèng kalbu | radyan angling lamun tinampik pawèstri | Kyai Buyut manthuk-manthuk | yèn mung makatên kemawon ||
--- 3 : 104 ---
29. Ngong atur srananipun | nanging warni gana rewandèku | yèn ingagêm lajêng warni kêthèk putih | rinuwat wangsul lir wau | ing salêbêtipun dados ||
30. Wanara warni pingul | sadhengah kang miyat sru kayungyun | mung punika sarana sumanggèng kapti | radyan kewran dahat giyuh | drênging karsa têmah nêmpoh ||
31. Buyut Simparan§ Prayoginipun / Kasimpar / kados ingkang kasbut pada 25 lan 26 ing ngajeng. mundur | amet srana sinaoskên gupuh | saha matur benjang sarampunging kardi | srana kaparingna wangsul | punika pupundhèningong ||
32. Ing nguni bapaulun | nama Rêsi Jêmbawan pinunjul | kala obong awu mawujud puniki | dadya sarana sih-lulut | radyan sung wangsulan sagoh ||
33. Gana ingagêm sampun | warni kêthèk pingul nulya wangsul | maring Ngenta-enta (n)jujug sêndhang wêning | kang garwa nuju nèng ranu | glundhung sêmprong aciciblon ||
34. Dupi myat kêthèk pingul | gugup mêntas busana rinasuk | gandrung-gandrung kapirangu sru makingkin | pinarpêkan kêthèk lulut | binêkta mring wisma gupoh ||
35. Sabên ing wanci dalu | tansah dènnya krasikan monglulut | atut runtut sacara-caraning jalmi | dadya wawrat Rara Budhur | Kyai Buyut dupi anon ||
36. Dahat merang sru bêndu | Rara Budhur lawan kêthèk pingul | kinèn kesah kalihe sarêng lumaris | praptèng madyaning wana gung | ngaup sor mandira ngayom ||
37. Dumugi samayasamana. wus | (m)babar jalu warni kapi pingul | Rara Budhur konduran tan uning siwi | prananing radyan sumêmprung | wangsul sipat bagus anom ||
38. Citrasena satuhu | ngunguning tyas sru merang gagêtun | dyan tinilar lêpas lampahira prapti | têpi Opak sirah pangguh | lawan kadangira wadon ||
--- 3 : 105 ---
39.


text: Welcome hubungi kita! We are looking nerusake kanggo nggawé long-term, sesambetan dipercaya, apik lan dipercoyo karo sampeyan kanggo pembangunan umum.


text:
Penyunting Podcast | NAB Show News | 2020 Partner NAB Tampilake Media lan Produser NAB Show LIVE. Warta Teknik Broadcast
Jaringan TVU Nggabung Konsortium Nyedhiyani Liputan Urip Paling Dhuwur saka Bukak Spasi Komersial Bersejarah dening Agensi Angkasa AS
Daya Operasi Virtual Pisanan 24/7 Jaringan Anak Kenyan Gratis-kanggo-Udara
Home » Jobs » Editor Podcast
Opsi Pakaryan: Editor Podcast
Pelanggan mung
Kutha, Kutha
ora kasedhiya
Proyek dikirim ing
A agensi pemasaran konten sing khusus kanggo video sing duwe merek lan podcast nggoleki Podcast Editor kanggo wektu tim kanggo gabung karo tim kita!
Kita nggoleki editor podcast sing wis ngalami edit, nyampur lan ngontrol audio bisa digarap 20 jam seminggu. Dheweke bakal nggarap macem-macem seri podcast asli lan podcast merek klien kita.
- Pengalaman 3+ taun ing produksi audio
- Knack kanggo crita
- Bisa nyambut gawe kanthi cepet kanthi cepet
- katrampilan komunikasi sing apik banget
Kirimi resume lan portofolio sampeyan.
Tingkatno saiki kanggo katrangan luwih
Wis dadi anggota? Mangga mlebu Ing
Manager Produksi Digital - May 26, 2020
Artis 4D Artis - May 26, 2020
Penasehat kampanye Kesehatan Aurora / Kolonie Broadcast-Social Media Sambungake-SocialMedia Broadcast-SocialMeida editing Graham Chapman Prmoted toEditor Litra Matthews SJGolden - Spears & Arrows The Colonie The Colonie - News THE COLONIE / Chicago 2020-05-19
Sadurunge: Panaliti Klip Arsip lan Clearance
Next: Scorekeeper - Grappling - 2020 Colorado Open


text:
Jati Wétan, iku désa ing Kacamatan Jati, Kabupatèn Kudus, Provinsi Jawa Tengah, Indonésia.
Uga delengen
 Jati, Kudus
 Kabupatèn Kudus
Pranala njaba
 Situs resmi Kabupatèn Kudus


text:
Kemuning iku kacamatan ing kutha Palembang, Sumatra Kidul, Indonésia.
Désa/Kalurahan
20 Ilir D.II
Ario Kemuning
Pahlawan
Pipa Reja
Sekip jaya
Talang Aman
Rujukan
Kutha Palembang


text: Tegowanu kuwe salah siji kecamatan nang , Jawa Tengah, Indonesia.


ungake
6. Pamulangan basa Jawa ditrapake ing sekolah kanggo ngawekani pendidikan ing babagan ...
a. budi pekerti
b. paseduluran
c. teknologi
d. kadigdayan
e. kapinteran
7. Tut Wuri Handayani mengku karep ...
a. para siswa bisa mlaku dhewe-dhewe
b. guru kudu gelem ngalah marang siswa
c. menehi kalonggaran siswa, guru sadrema mantepake karep
d. siswa tansah oleh tepa tuladha saka guru
e. siswa dituntun sateruse nganti bias
8. Sesanti experience is the best teacher, but fee to be expensive. Iku mengku karep …
a. pengalaman luwih becik tinimbang latihan
b. golek pengalaman minangka guru
c. pengalaman urip kanggo nyukupi kebutuhan
d. pengalaman gurune pengetahuan
e. pengalaman guru paling becik nanging regane larang
9. Tuladhane pengalaman sing gawe angel umpamane …
a. dioyak wong edan
b. ngrewangi umbah-umbah ibu
c. munggah sekolah
d. ora wani turu dhewe
e. ngenteni kanca naging ora teka-teka
10. Nanging sing dipaeka tetep bisa kalis saka salire bebaya, kepara malah asring nampa sihing Bathara.
Ukara ing dhuwur nduweni karep wong kang ...
a. kena bebaya
b. nampa sihing Bathara
c. uwal saka bebaya
d. dilarani malah entuk pitulunganing Gusti
e. uwal saka bebaya lan nampa sihinhg Bathara
II. Wangsulana kanthi bener lan cekak aos!
1. Kepriye rasane?
a. Gula : ...
b. Uyah : ...
c. Asem : ...
d. Lombok : ...
e. Brutawali : ...
2. Apane kang cacad?
a. sing dhingklang : ...
b. sing wuta : ...
c. sing bodong : ...
d. sing wungkuk : ...
e. sing ndomble : ...
3. Kepriye krama inggile?
a. awak : ...
b. cangkem : ...
c. driji : ...
d. endhas : ...
e. irung : ...
f. anak : ...
g. nggawa : ...
h. lunga : ...
i. putu : ...
j. tangan : ...
PIWULANG 4
KASARASAN
KOMPETENSI DASAR : 1. Ngrungokake Wacan Cerkak
2. Pacelathon
3. Maca Wacan Aksara Jawa
4. Nulis Geguritan
1. Ngrungokake Wacan Cerkak
Semak cerita cekak iki nalika diwaca!
PANGGULAWENTHAH PAKERTI LUHUR
BUDI PAKERTINE PARA MUDHA TANSAYA LUNTUR?
Ing sawijining dina Kartika siswa kelas 2 SMA didolani kancane, diceluki saka pager, "Tika-Tika ..." Enggal bae Tika njranthal mlayu metu nemoni kancane kang celuk-celuk mau. Kapinujon, Eyange kang lagi sambang ana dalem, ndangu, "Ora ngono, ta Ndhuk, kancamu kuwi mau sapa?"
"Kanca sekolah, apa A Se to Yang?'
" Kok apa A Se, mertamu ngono kuwi ya kurang trapsila, ora ngerti dur. Kowe yen mertamu menyang omahe kancamu apa ya ngono kuwi?"
"Ya ora. Aku mesthi uluk salam dhisik, assalamualaikum utawa kula nuwun, ngomo!"
"Ya wis yen ngono!" Pinter Ndhuk, kowe! Ing samubarang tindak-tanduk utawa tingkah laku iku kabeh ana paugerane, ana aturane! Ora kok sludar sludur bengak-bengok ngono kuwi!"
Migatekake rembugan Kartika karo Eyange mau, sejatine nuduhake, yen para mudha taruna saiki rada kurang trapsila ing jagading pasrawungan. Lire pakertine wis ora nganggo paugeraning budaya kang maujud ing budi luhur. Kamangka, ing sajroning pasrawungan, lumrahe ya nganggo gegebenganing kabudayaan, senajan ora tinulis. Yen disemak secara sosiologis, bab mau karan "sistem nilai", samubarang kang tetep dijunjung dhuwur kadidene warisan kang pantes dipepudhi.
Mula ing pocapan sadina-dina, akeh banget pacalathon ing antarane wong tuwa, kang padha nggresula dene para mudha saiki kurang migatekake tata-krama lan budi pekerti. Awit ing sekolahan bab mau ora diperdi.
Lha yen pancen bener ing sekolahan bab tata-krama utawa budi pekerti mau ora diwulangake, yagene ora wong tuwa bae kang cancut taliwanda mulang muruk para putra-wayah supaya luwih migatekake tata krama?
Miturut Suwardi Endraswara, pakar budaya saka Universitas Negeri Jogjakarta, anane para mudha saiki akeh kang wis ora njawani mau awit kedayan saka santering arus globalisasi lan ngrembakane ngelmu bab wawasan, teknologi lan komunikasi utawa lumrah kasebut Iptek kang banjur ndayani marang sikep, caraning urup, lan tata pemikire wong Jawa. Wusanane, dumadi senggolan budaya, banjur nuwuhake kurban budaya, nampa, nolak utawa nyalarasake karo jamane.
Wong Jawa, kang tindak-tanduke tansah nggambarake budaya Jawa kang kebaj tata krama lan sopan santun, ing sajroning pocapan, tindak-tanduk, wanda. Lan sajroning sesambungan karo wong liya tansah ngatonake jawane. Mula banjur diarani njawani. Kosok baline, sok sapaa kang wis ora tumindak kang salaras karo budaya Jawa, diarani wis ora njawani.
Jaya Baya 31 / April 2005
Ajang Gladhen
Wangsulana pitakon-pitakon ing ngisor iki kanthi pratitis!
1. Apa irah-irahanewacan ing dhuwur?
2. Sebutna paraga lan watake saben paraga!
3. Kepriye carane kancil ngapusi macan?
4. Kepriye pungkasane crita ng dhuwur?
5. Gawea ringkesan/sinopsis cerkak ing dhuwur nganggo basamu dhewe!
Tugas Pribadi
Gawea cerita cekak kanthi tema bebas, wenehana irah-irahan kang trep karo isine. Banjur tulisen ing kertas folio lan kumpulna ing bapak/ibu gurumu!
2. Pacelathon
Gatekna pacelathon ing ngisor iki, banjur tindakna guneman!
Sarno : Di, Sardi! Preinan iki kowe arep menyang ngendi?
Sardi : Karepe mono iya kepingin menyang ngendi-endi. Nanging ya mung kari kepenginane thok.
Sarno : Kepriya ta karepmu kuwi. aku ora bisa nampa gunemanmu.
Sardi : Witikna dianggo sangu bae apa. Lelungan kuwi nganggo sangu. Wong tuwaku ora sugih kaya wong tuwamu.
Sarno : Iya bener ngono, nanging omahku rak ana desa. Wong tuwaku tani. Menyang nggonku bae apa piye?
Sardi : Tenan apa ora kandhamu iku. Kutha karo desa iku padha bae. Tani karo pegawe kantor ora ana bedane, kabeh iya nyambut gawe.
Sarno : Tenan lho, yen kowe


ran Arya Mangkubumi, ngadeg Ngayogya jujuluk, Mengku Buwana Sang katong.
-
Dene kang raka wau, Pangran Arya nenggih puputranipun, Pangran Adipati Mangkunagareki, apuputra Pangran Prabu, pinundhut mantu sang kantong.
-
Sunan Surakarteku, Pangeran Prabu puputra wau, [213] nama Pangran Dipati Mangkunagari, kang kaping kalih puniku, dene Ngayogya Sang katong.
-
Jeng Sultan asusunu, Sultan Mengku Buwana jujuluk, kaping kalih Sultan Kendhang parabneki, Jeng Suntan Kendhang susunu, Mengku Buwana Sang katong.
-
Kang kaping tri jujuluk, Jeng Sultan Raja paparabipun, tanah Hayam Benggala lawan ing Keling, tanah Jawa sadayeku, kang samya nedhakken katong.
-
Nengna Nabi Sis rumuhun, mung puputra kalih ingkang kalebu, ing bab dening sajarah panengeneki, Sayid Anwas wus kawuwus, pangiwone winiraos.
-
Sayid Anwar puniku, nurunaken pangiwa para ratu, tanah hayam Sayidna Anwar winarni, duk aneng dewani iku, Maldewa araning pulo.
-
Ngalih jujulukipun, Sang Hyang Nurcahya paparabipun, apuputra Hyang Nurasa putraneki, Sang Hyang Wenang asusunu, Hyang Tunggal putra kinaot.
-
Paparab Sang Hyang Guru, Hyang Bathara Brama pu-[214]tranipun, apuputra Bramasaddhara sisiwi, Brama Satapa jujuluk, Sang Hyang Tri Trustha kinaot.
-
Sang Tri Trustha susunu, Sang Parikenan paparabipun, putra Resi Manumanasa anenggih, Manumanasa susunu, Sakutrem Resi kinaot.
-
Sang Sakri putranipun, apuputra Palasara Prabu, putra Abiyasa jujulukireki, Kresna Dipayana Prabu, Ngastina puputra katong.
-
Nenggih sang Prabu Pandhu, Dewanata Ngastina susunu, Dananjaya paparab Prabu Karithi, puputra radyan Bimayu, apuputra Sanga katong.
-
Sri Parikesit Prabu, ing Ngastina punika susunu, Yudayana puputra Sri Narapati, Sri Yudayana susunu, Gendrayana putra katong.
-
Sri Jayabaya Prabu, ngalih kadhiri kadhatonipun, apuputra Prabu Jayamijayeki, Jayamijaya susunu, Jayamisena Sang katong.
-
Makasi kithanipun, ing Kadhiri apuputra sang Prabu, Sri Kusumawicitra sang katong nangging, nulya puputra Sang Prabu, Purwacarita kadhaton.
-
Puputra Sri Mapunggung, apuputra Kandhiawan Prabu, amekasi aneng jenggala sisiwi, paparab Resi Gathayu, ya Lembu Subrata katong.
-
Putra Lembu Miluhur, ya Sri Dewakusuma jujuluk, [215] putra Panji Marabangun, paparab neki, Sang Prabu Suryawasesa Prabu, nulya puputra Sang Katong.
-
Kudalaleyan iku, jujuluk Prabu Suryamiluhur, amekasi Jenggala ngalih nagari, Sang Prabu Suryamiluhur, neng Pajajaran ngedahaton.
-
Ngadeg ngalih jujuluk, nenggih Mesatandreman sang prabu, apuputra sang Prabu Banjaransari, Banjaransari susunu, Mundhingsari raning katong.
-
Nulya puputra Prabu, Sri Mundhingwangi nulya susunu, Prabu Gondakusuma ingkang mekasi, Pajajaran asusunu, Jaka Suruh madeg katong.
-
Majapahit jujuluk, Prabu Bratakusuma puniku, puputra Sri Handaningkung parab neki, Sang Prabu Brawijaya, ping sapisan putra katong.
-
Hayam Wuruk jujuluk, kang kaping kalih Brawijayeku, apuputra Lembu Amisani, Brawijaya kaping telu, nulya puputra Sang katong.
-
Brawijaya ping catur, Prabu Bratanjung jujulukipun, apuputra Prabu Brawijaya kaping, gangsal mungkasi puniku, ing Majapahit karaton.
-
Brawijaya susunu, Raden Bondhan Kajawan ranipun, apeparab Lembupeteng Tarub nenggih, puputra kiageng iku, Getas Pendhawa dhudhukoh.
-
Puputra naminipun, Kiageng Sela nulya susunu, [216] pan Kiageng Ngenis nulya asesiwi, nenggih Kiageng Mantarum, Pamanahan puputra katong.
-
Madeg nagri mantarum, Panembahan Senapati iku, ing Ngalaga puputra Sri Narapati, kang sumare Krapyak iku Jeng Sultan Ngalaga katong.
-
Puputra Sangaprabu, Sultan adi iya Sultan Agung, apuputra Jeng Sunan Mangkurat nenggih, kang sumare Tegalarum, puputra kalih Sang katong.
-
Sunan Mangkurat nenggih, ping kalih madeg Kartasureku, ingkang rayi Pangeran Puger Dipati, gumatyeng Kartasureku, nenggih jujuluking katong.
-
Paparab Jeng Sinuhun, Paku Buwana kapisan iku, putra Sunan Prabu Hamangkurat nenggih, apuputra Jeng Sinuhun, Paku Buwana kapindho.
-
Mekasi kithanipun, ing Kartasura ngalih kadhatun, aneng Surakarta diningrat nagari, apuputra Jeng Sinuhun, Paku Buwana sang katong.
-
Nenggih kang kaping telu, Sunan Prakoswa paparabipun, putra Sunan Paku Buwana kang kaping, sakawan Sinuhun Bagus, Waliyulah putra katong.
-
Nenggih Kangjeng Sinuhun, Pakubuwana kang kaping pitu, etang sampun turun sawidak satunggil, kang saking pangiwanipun, kang panengen winiraos.
-
Wus turun wolung puluh, langkung kakalih seja-[217]rahipun, mila kathah kaote sejarah neki. Tengen lan pangiwanipun, ingkang mawi denirandon.
-
Sayid Anwar rumuhun, prapteng jaman Nabi Brahim durung, palakrama maksih banter mati ragi, turun ping lima mas iku, nenggih jeng Nabi kinaot.
-
Saking raka wau, Sayid Anwas yeku purwanipun, kuneng wau nenggih kang winarna malih, sajarahing para ratu, ing Keling lan Minangkabo.
-
Jawa lan Benggaleku, wau wiratha sajarahipun, kumpulira lawan ing Ngastina nenggih, putranira Sang Hyang Guru, kang kinarya asmareng don.
۩۩۩ Pupuh 27 ۩۩۩
(_URL_)
ASMARADANA
-
Putranira Hyang Pramesthi, nenggih Bathara Kesewa, Sang Hyang Wisnu paparabe, puputra Sri Basupati puputra.
-
Nama Prabu Basukesthi, putra Sri Basukiswara, nulya puputra sang katong, Sri Durgadana paparab, Maswapati Wiratha, putrestri wuragilipun, Dewi Utari namanya.
-
Pan dadya garwanireki, radyan Bimayu putranya, Sri Parikesit sang katong, wonten mal


text:
Kasil Budaya Umum
 Basa
 Adat Istiadat
 Seni
 lyy
Kasil Budaya Khusus Seni
 Kethoprak
 Ludruk
 Jogèd
 Wayang
 Gamelan
 Wayang
 Gendhingan/Gemelan
 Tembang
 lyy
Werna-Werna Budaya Laladan
 Banyumasan
 Banyuwangen
 Cirebonan
 Jawa Timuran
 Tengger
 Wong Samin
 lyy
Kasil Budaya Liya
 Prasasti
 Prambanan
 Agama tinentu
 Biografi
 Batik
 lyy
Budaya
Kasil Budaya


text:
Prastawa
Lair
Séda
1050


unmuntahaken malih wonten ing tutuk.[57] Sasampunipun menika nembé dipunpangan malih saha mlebet wonten ing bagéyan madharan sanésipun saha dipunserep kaliyan usus alus. [57]Sasampunipun menika lajeng dipunbuwang kanthi dipundalaken saking awak.[57] Profesor ingkang nyerat buku kanthi irah-irahan Mammalian Herbivore Stomach: Comparative Anatomy, Function and Evolution nedahaken menawi koala ugi nggadhahi tindak tanduk ingkang kados menika. [58]Ananging namung nalika wonten ing kahanan ingkang tinamtu kadosta nalika pupak waja saha amargi mbetahaken langkung kathah nutrisi kangge nyusoni.[58]
Ngedab-edabi[sunting | sunting sumber]
Koala menika kalebet kéwan ingkang ngeramaken.[54] Wonten babagan ingkang ngédab-édabi saking kéwan koala ingkang mboten dipuntindakaken déning kéwan sanésipun.[54]
- Sanajan koala menika mboten kéwan ingkang saged gesang wonten toya, ananging menawi wonten ing kahahan ingkang nggegirisi saha kepepet koala menika saged ugi nglangi.[54]
- Koala jaler Queensland menika awratipun ngantos 9,5 kilogram déné koala wadon ngantos 7 kilogram.[54] Wonten ing Victoria, awratipun koala ngantos 14 kilogram.[54]
- Koala menika tilem saben dintenipun antawis 18-20 jam.[17] Wonten wana, koala gesang antawisipun 10 ngantos 12 taun, ananging koala Lone Pine ingkang dipunjagi saking mengsahipun, wonten variasi pakanan ingkang saé, saha saking iklim ingkang ékstrim owahipun saged gesang kirang langkung 12 ngantos 15 taun. [54]
- Koala menika saged jungkatan.[54] Menika tujuwanipun supados koala ketingal tetep saé saha resik.[54] Driji ingkang nomer kalih saha tiga nyatunggil saéngga dados sepasang cakar ingkang saged dados jungkat. [54]
- Limrahipun wonten ing salah setunggaling wekdal koala ketingal mabuk.[54] Sejatosipun, koala menika mboten mabuk amargi ron eukaliptus ananging menika salah setunggaling cara koala kanggé adaptasi tumprap kadar enersi ingkang sakedhik wonten ing ron gum utawi eukaliptus.
Galeri[sunting | sunting sumber]
-
-
Koala wadon ingkang manggén wonten ing Billabong Koala Park
-
-
-
-
Pirsani ugi[sunting | sunting sumber]
Pranala njawi[sunting | sunting sumber]
Cathetan suku[sunting | sunting sumber]
- ^ a b _URL_
- ^ a b c d e f g h i j k l (en)australianfauna.com(dipunundhuh tanggal 29 Mei 2011)
- ^ (id)giftlog.com(dipunundhuh tanggal 6 Oktober 2011)
- ^ a b c d e f g h i j k l m n o p q r s t u v w x y z aa ab ac ad (en)thekoala.com(dipunundhuh tanggal 3 Oktober 2011)
- ^ a b c d e f (en)savethekoala.com(dipunundhuh tanggal 29 Mei 2011)
- ^ a b (en)[Dixon, R.M.W.; Moore, Bruce; Ramson, W. S.; Thomas, Mandy .2006.Australian Aboriginal Words in English: Their Origin and Meaning edisi 2.South Melbourne:Oxford University Press.isbn=0-19-554073-5]
- ^ a b c (en)[Leitner, Gerhard; Sieloff, Inke. 1998.Aboriginal words and concepts in Australian English.World Englishes.volume 17. kaca 153–169]
- ^ a b c d e f g h i j k l m n o (en)wildlifeextra.com(dipunundhuh tanggal 5 Oktober 2011)
- ^ a b c d e f g h i j k l m n o p q r s t u v w x y z (id)tempointeraktif.com(dipununundhuh tanggal 29 Mei 2011)
- ^ a b c d e f (en)kids.nationalgeographic.com(dipunundhuh tanggal 3 Oktober 2011)
- ^ a b c d e f g h i j k l m n o p q (id)fakta unik koala(dipunundhuh tanggal 6 Oktober 2011)
- ^ (id)pocanticohills.org(dipunundhuh tanggal 6 Oktober 2011)
- ^ a b c (id)australia.com(dipunundhuh tanggal 6 Oktober 2011)
- ^ a b c d (en)environment.gov.au(dipunundhuh tanggal 7 Oktober 2011)
- ^ a b c (en)findarticles.com(dipunundhuh tanggal 7 Oktober 2011)
- ^ (en)[Flannery, T.F. 1994. The Future Eaters: An ecological History of the Australasian Lands and People. Sydney:Reed New Holland. kaca 86]
- ^ a b c d e f (id)teknologi.vivanews.com(dipunundhuh tanggal 6 Oktober 2011)
- ^ (id)sasak.net(dipunundhuh tanggal 6 Oktober 2011)
- ^ a b c (en)[Handasyde, Kathrine Ann. 1999. The Koala: Natural History, Conservation and Management. UNSW Press . kaca 64–65. isbn:_PHONE_. Seri:Australian Natural History Series edisi 2]
- ^ (id)antaranews.com(dipunundhuh tanggal 29 Mei 2011)
- ^ a b c d e f g h i j k (en)library.thinkquest.org(dipunundhuh tanggal 5 Oktober 2011)
- ^ a b c d e f g h (en)koala-bears.org(dipunundhuh tanggal 5 Oktober 2011)
- ^ a b c d e (id)_URL_ tanggal 6 Oktober 2011)
- ^ a b c (en)australiangeographic.com.au(dipunundhuh tanggal 8 Oktober 2011)
- ^ (en)publish.csiro.au(dipunundhuh tanggal 8 Oktober 2011)
- ^ (en)threatenedspecies.environment.nsw.gov.au(dipunundhuh tanggal 8 Oktober 2011)
- ^ (en)macedon-ranges-leader.whereilive.com.au(dipunundhuh tanggal 8 Oktober 2011)
- ^ a b c d e f g h i j k l m n o p q r s t u v w x y z aa (id)dfat.gov.au(dipunudhuh tanggal 5 Oktober 2011)
- ^ (id)library.usu.ac.id(dipunundhuh tanggal 6 Oktober 2011)
- ^ a b c d e f g h i j k (id)indonesianforest.com(dipunundhuh tanggal 6 Oktober 2011)
- ^ a b c d (id)dephut.go.id(dipunundhuh tanggal 6 Oktober 2011)
- ^ (en)fao.org(dipunundhuh tanggal 6 Oktobet 2011)
- ^ a b c d e f g h i j k l m n o p q r s t u v (id)mediaindonesia.com(dipunundhuh tanggal 6 Oktober 2011)
- ^ a b (id)bataviase.co.id(dipunundhuh tanggal 6 Oktober 2011)
- ^ (en)naturalscience.com(dipunundhuh tanggal 7 Oktober 2011)
- ^ a b (id)teknologi.inilah.com(dipunundhuh tanggal 6 Oktober 2011)
- ^ a b (en)[Martin, Roger.1984.The Encyclopedia of Mammals.New York:Facts on File.isbn= 0-87196-


Direktorat Jenderal Bea dan Cukai Kamentrian Kauangan Indonesia
Direktorat Jenderal Bea dan Cukai asring dipuncekak kanthi cekakan DJBC utawi béya cuké inggih punika satunggaling nama saking instansi pamaréntah ingkang nglayani masarakat ing babagan kepabeanan lan cuké. Nalika taksih jaman penjajahan Walanda, béya lan cuké asring dipunsebat kanthi sebatan duane. Nanging kanthi ilining wekdal kanthi rawuhipun éra globalisasi sak punika, béya lan cuké asring dipunsebat customs.
LembagaBesut
Saking sisih lembaganipun, Direktorat Jenderal Bea dan Cukai dipunpandhegani déning satunggaling unit Eselon 1 ingkang mapan wonten ing ngandhap Kamenterian Kauangan Indonesia, kados déné ugi Direktorat Jenderal Pajak, Direktorat Jenderal Perbendaharaan, lan sanès- sanèsipun.[1]
Tugas lan fungsiBesut
Tugas lan fungsi DJBC inggih punika wonten gayutanipun sanget kaliyan pengelolaan kauangan nagara, ing antawisipun kados mungut béya mlebet ugi pajak impor (PDRI) ingkang ngambah (PPN Impor, PPh Pasal 22, PPnBM) lan cuké. Kajawi punika, tugas lan fungsi DJBC inggih kanggé ngawasi kegiyatan ekspor lan impor, ngawasi edaran unjukan ingkang ngewrat alkohol utawi etil alkohol, lan rokok utawi barang asiling pengolahan tembakau sanèsipun. KAnthi ewahing jaman, DJBC gadhah tugas lan fungsi sanèsipun inggih punika dados fasilitator perdagangan, ingkang gadhah wenang kanggé nunda ngantos badhé mbebasaken pajeg kanthi sarat- sarat tartamtu.[2]
Sistem penjaluranBesut
Wonten sekawan sistem penjaluran ingkang dipuntemtokaken déning DJBC wonten ing prosès impor. Sekawan jalur punika ing wiwitanipun dipunpérang dhedhasar nerapaken manajemen resiko dhedhasar profil importir, jinis komoditi barang, track record lan informasi- informasi ingkang wonten ing data base intelejen DJBC. Sistem penjaluran ingkang wonten ugi sampun ngginakaken sistem otomatisasi saéngga wontenipun intervensi déning petugas DJBC kanggé nemtokaken jalur- jalur kasebat ing barang tartamtu ugi langkung sakedhik. Ing taun 2007, DJBC sampun nepangaken Jalur MITA, inggih punika satunggaling jalur fasilitas ingkang mirunggan wonten ing kator Pelayanan Utama (KPU). Sekawan jalur kasebat inggih punika:
- Jalur prioritas ingkang mirunggan kanggé importir ingkang gadhah track record saé sanget. Kangge importir jinis punika, barangipun dipunwedalaken kanthi otomatis ingkang dados prioritas saking sisih pelayananipun. saking sisih pengawasan, mila importir jinis punika badhé kénging sistem Post Clearance Audit (PCA) lan sapisan- pisan kanthi acak déning sistem komputer badhé dpuntetepaken kanggé pemeriksaan fisik.
- Jalur hijau, jalur punika dipun-ginakaken kanggé importir kanthi track record saé lan saking sisih komoditi impor gadhah sipat resiko andhap.
- Jalur Kuning, jalur punika kanggé importir kanthi track record saé.
- Jalur Merah inggih punika jalur umum ingkang dipun-ginakaken déning importir énggal, importir ingkang dangu nanging gadhah cathetan- cathetan mirunggan, importir kanthi resiko inggil amargi gadhah track record boten saé.
Cathetan sukuBesut
- Kantor Pengawasan dan Pelayanan Bea dan Cukai TMP B Makassar dipunundhuh tanggal 28 Januari 2013
- Situs resmi dipunundhuh tanggal 28 Januari 2013


Rabuk
Rabuk utawa abuk ing basa Indonésia diarani pupuk yaiku salah sijiné material kang ditambahaké ing media tanam utawa tanduran kanggo nyukupi kabutuhan ungsur hara kang diperlukaké ing tetanduran nganti bisa ndadekaké tanturan bisa urip kanthi subur. Bahan rabuk uga bisa arubah wujud dadi bahan organik utawa non-organik (mineral). Rabuk ngandud bahan utama kang diperlukaké ing tethanduran lan kanggo uripé , kayata hormon tanduran mbiyantu lan ngelancaraké proses metabolisme.Khususé ing rabuk gawéan bisa uga ditambahake bahan liyané kanggo material suplemèn
Sakjroning ngerabuk kudhu dipastekaké ukuran lan kabutuhan tanduran lan ora akeh zat kang dipangan. Akèh sitiké zat ing rabuk bisa uga mbebayani ing tanduran.Rabuk uga bisa dirabukaké ing lemah utawa disemprotaké ing godhong lan salah sijiné rabuk organik yaiku kompos.


kemawon, tamtunipun inggih kêdah mawi pawitan kasêktèn kados Tiyang Agung.
Nanging sintên tiyangipun ingkang botên kapengin linangkung kados jin, tandhanipun tumrap Radèn Marmaya piyambak, miturut cariyos, ing kawêkasanipun, sarêng jaman Gusti Kangjêng Nabi Mukammad, lajêng anglès dhatêng Ngajêrak.
Kajêngipun kasumanggakakên.
Cêkruktruna.
SING UGA DHÊMÊN MÊNYANG PÊPÊTÊNG, WÊDI MÊNYANG PÊPADHANG, YAIKU BASIL T.B.C. MULA BÊCIKE OMAH IKU DIKÈHI LAWANG LAN JÊNDHELANE.
--- 818 ---
Panitikan Sawung Abênan
Sambêtipun Kajawèn nomêr 52.
Titikaning kalangkungan.
1. Sisik mêlik: wujudipun kados sisiking ulam, pamanggènipun ing gathukan pucuk kalihan bongkotipun sisik kalih lêrês têngah-têngah bêlahan, punika manawi namung satunggal, saha ingkang wontên namung suku satunggal, pamanggènipun kalêrês sangandhaping jalu, dhudha kingkin namanipun, ngadat apêsan mripat. Manawi sisik mêlik wau tiga saha gangsal, dhudha kèrêm namanipun, ngadat botên sagêd mênang. Manawi ing suku satunggalipun wontên sisikipun mêlik kados ing sisihipun wau, dados mawi timbangan, punika dhudha pasihan namanipun, ngadat sinung kampuhan. Manawi ing lêrês jalu wontên mêlikipun nyatunggal kiwa têngên, soca misani namanipun, punika kajawi sinung kampuhan, ngadat jalunipun angsalan.
2. Sisikan limrah utawi rêsik, inggih punika sisikan ingkang namung kalih larik, bêlah kêtupat namanipun, ngadat sinung kayuwanan, nanging kêrêp wontên ingkang kêplèk utawi ajalu buntêl, inggih punika jalu ingkang botên sagêd panjang, katog-katogipun kirang saking sasènti mètêr. Jalu ingkang makatên, wontên ingkang mastani buntêl upas, gadhah kampuhan.
3. Sisik ubêd sadaya ing suku kalih pisan, punika naga mimang namanipun, sinung kampuhan, saha gêbagipun sêru.
4. Sisik ubêd dhèmpèt, ing suku kalih pisan, punika naga môngsa namanipun, sinung kampuhan.
5. Sisik ubêd kalih ing antawisipun wontên mêlikipun, punika manawi pamanggènipun wontên sangandhaping jalu, inggih dhudha kingkin namanipun. Manawi pamanggènipun ing lêrês jalu, saha ing suku satunggalipun wontên kados makatên, inggih soca misani namanipun, wirasatipun sami kalilan ingkang kasêbut ing ôngka 1 wau.
[Grafik]
6. Sisik ubêd ing lêrês jalu kalih pisan, punika manawi sawung rajêgwêsi: naga mangkrak namanipun, nadyan jalunipun botên lancip, ngadat sagêd ngapêsakên mripating mêngsah. Manawi ingkang makatên wau sawungipun wiring jêne, nama mas tinuruh. Manawi wido: mas sinangling. Manawi wiringgalih: meganônda. Manawi kêlawu: basunônda. Sadaya sawung ingkang gadhah sisik ubêd, langkung malih bilih ubêd sadaya, punika ingkang kathah botên mêdal jalunipun, mêdal-mêdalipun godog, canthèl utawi rèntèng.
7. Sisiking dariji sami pêcah, punika nama tunjungkarang, ngadat sinung kampuhan.
8. Sisiking driji panunggul kalih pisan wontên ingkang [ing...]
--- 819 ---
[...kang] pêcah, punika tunggulkarang namanipun, sinung jaya ambingungakên mêngsah, tuwin adhakan nyolok mripatipun mêngsah.
[Iklan]
9. Tlapakaning dariji kalih pisan wontên sisikipun, punika batu rante namanipun, sinung kampuhan.
10. Katèl kalih pisan wontên sisikipun, punika batu lapak namanipun, sinung daya nglicikakên mêngsah.
11. Sisiking jênthik kalih pisan pêcah sadaya, punika tunggak kalingan namanipun, sinung daya anggirisakên manahing mêngsah.
12. Sisikan kados sisiking ulam, utawi kados kuliting salak, punika naga tinrap namanipun, sinung daya nyakitakên mêngsah, botên sagêd enggal pulih. Sawung ingkang gadhah sisikan makatên punika, kathah ingkang kêplèk, jalunipun buntêl utawi rèntèng.
13. Sisiking kèmpèl, inggih punika sisik sangandhaping dhêngkul wingking kalih pisan, pinggiranipun wontên ngandhap, punika naga nungsung namanipun, sawênèh wontên ingkang mastani naga tumurun. Sinung daya nglamurakên mêngsah. Badhe kasambêtan.
W.
Pawartos saking Administrasi
Lêngganan nomêr 2005 ing Sala. Wisêl f 3.- punika tumrap kuwartal 1 saha 2 taun 1938, dados manawi botên dipun tagih, panjênêngan botên prêlu paring arta.
Lêngganan nomêr 450 ing Ngawu-awu. Lêrês, tumrap kuwartal 3 punika panjênêngan sampun ambayar. Dados bêlangko ingkang sampun panjênêngan tampi punika, nama: kêlintu. Dene randhating lampahipun Kajawèn, punika bokmanawi jalaran wontên pambêng ing margi. Saking Batawi ajêg.
--- 820 ---
Cariyos Kina
Pondhok Pasantrèn Kina saha Tatacaranipun.
Sambêtipun Kajawèn nomêr 51.
Nanging limrahipun murid ing pondhok, sami ngudi sagêd nyêrat pegon, sarana tiru-tiru utawi kêrêp maos, mila sêratan pegon punika warni-warni panggandhèngipun, namung miturut dugi prayoginipun ingkang nyêrat piyambak, amargi pancèn dèrèng wontên wêwatoning nyêrat pegon Jawi ingkang gumathok.
Ingkang nama mulang sorogan punika, guru ingkang badhe mulang linggih ngadhêp bangku alit, anggènipun mastani: dhampar, para murid ingkang sami sumêdya badhe nyuwun wulang (nyorogakên) sami dhatêng ambêkta kitab sasênêngipun piyambak-piyambak, lajêng sami linggih wontên ngiringanipun guru kiwa têngên, kalihan nyèlèhakên kitab ing dhampar. Guru lajêng maos kitab ingkang kasorogakên wau, muridipun


text:
We Can Mend That: Delicious Paleo Kambing Resep
Saka meatloaf standar kanggo meatloaf Paleo mung karo owah-owahan cilik sawetara!
Ing meatloaf asor minangka sing paling disenengi kluwarga dangu. Ora mung iku pilihan Fantastic kanggo leftovers, nanging akal mirah uga kang dadi prasaja kanggo nyiyapake. Lan saperangan saka modifikasi subtle resep bisa cukup ngrubah supaya dikategorikaké minangka kanthi disetujoni Paleo Kambing! Yen sampeyan wis bener tau nyoba sadurunge, duwe dipikir ing resep-resep ing ngisor iki lan ndeleng dhewe mung apa sampeyan wis bener wis ilang!
Nalika sampeyan mbokmenawa wis ngerti, rencana diet Paleo kira mangan panganan kang ana ing alam wangun lan bisa salah siji bakal diburu utawa padha. Tetep iki ing atine, meatloaf asor ora saestu njupuk akeh ngganti ing kabeh supaya sampeyan bisa aran nyaman ing porsi munggah meatloaf Paleo kanthi fledged.
Ana sawetara spek sing kudu weruh nanging ing kaendahan saka Paleo Kambing ing sawijining gamblang. Iku salah siji liyane sing dhaharan sing rasa kaya gedhe (sawetara bakal ngomong malah luwih apik!) Kaloro wektu watara supaya aja padha wedi, kanggo nggawe heaps sing bakal let tambahan dhaharan sawetara! Anggere sampeyan tetep adoh saka item Paleo sah non kayata pari-parian, Ponggawa sweeteners lan utamané panganan diproses utawa tiron, sampeyan kudu tengen lan sampeyan bisa tansah nambah luwih akeh úa sing beda-beda nanging alam.
Pisanan bab kanggo fokus ing punika bakal utama ... daging sapi kanggo meatloaf Paleo! Yen Bejo utawa bathi cukup kanggo bisa kanggo njaluk tangan ing sawetara ngarep thukul daging sapi banjur gedhe! Nanging, sing paling kita isih kudu tuku pangan kita saka pasar utawa nyimpen Grosir lan apa sing nyoba golek ana sapi Organic kang wis luwih suket panganan - ora panganan gandum.
Sulih Sabanjure iku breadcrumbs. Saiki breadcrumbs sing biasane minangka bagéyan penting saka meatloaf kualitas nanging uh oh ... ora pari-parian diijini ing Paleo Kambing! Sampeyan bisa supaya rinci iki rodo effortlessly dening mecah munggah sawetara oatmeal nganti katon lan ngrasa konsistensi padha lan tektur saka breadcrumbs.
Persil saka resep-resep meatloaf nelpon kanggo nggunakake sauce tomat, ketchup utawa catsup. Iki uga ora diijini minangka padha kerep ngemot akèh preservatives, nambah-ons lan uga fructose dhuwur sirup jagung. Sawetara Folks ing ngisor iki rencana meal Paleochora, khusus wektu wong miskin, bisa gampang ngajak kanggo nggunakake iki nanging iku supaya prasaja kanggo tetep bener lan nggawe diet Paleo rencana catsup loropaken ... lan iku supaya gampang!
Kabeh duwe apa kanggo rencana diet Paleo catsup loropaken Panjenengan kanggo nyampur bebarengan bisa 6 ons saka tomat tempel alam karo 2 tbsp saka cukà, 1/4 tuwung banyu, 1/2 sendhok teh uyah saben segara, cloves lemah, lan allspice . Sampeyan lagi siap kanggo pindhah!
Saiki ... kanggo resep-resep!
Aku duwe loro resep-resep kene kanggo sampeyan milih saka. Cukup milih siji sing katon ing paling narik kawigaten kanggo sampeyan lan miwiti ing echo Paleo Kambing kanggo sampeyan lan bengi kulawarga!
Paleo Kambing Resep 1:
2 lbs. daging sapi lemah mimpin
2 endhog
1 sendhok teh uyah segara
1 medium ukuran lonceng mrico, disigar
1 trikatuka ukuran medium, ngiris
1 sendok teh mrico ireng
2/3 tuwung lemah oatmeal
1 sendhok teh saka thyme
1 sendok teh saka papak
1/2 tuwung catsup (resep ndhuwur)
Tos kabeh menyang Bowl nyawiji gedhe nanging mung arep nggunakake setengah catsup sing bakal mbutuhake setengah liyane sing sethitik mengko. Nyampur bebarengan sak tenane. Nalika campuran, nyeleh dicampur ing menyang telusur lirih greased. Saiki njupuk catsup isih lan nyebar iku roto-roto liwat ndhuwur meatloaf ing. Pop iku sakcara menyang open 350 degree lan supaya iku cook kanggo watara setengah jam.
Loaf Daging Paleo Kanthi Jamur
Pembuangan jamur bakal seneng siji iki! Jamur ora mung kontribusi kanggo rasa apik banget saka sajian iki, nanging uga ngewangi iku ikatan bebarengan lan kabeh ing kabeh, nyebabake ing meal banget Isi. Salah siji dadi ing dhewe utawa karo sisih salad cahya iku mesthi bakal dadi favorit kulawarga! Iki resep serves 5 Neanderthal!
2 lb lemah daging sapi
Uyah segara 1 1/2 sendhok teh
1 sendhok teh mrico ireng lemah
1 endhog
1 medium trikatuka, sacoro apik disigar
2 cangkir putih tombol jamur, kasebut kanthi teliti, disigar
1 sendhok teh flakes chili mrico
3 thyme sendhok teh seger, minced
1 oregano sendhok teh seger, minced
3 cloves papak, minced
1/2 tuwung ketchup gawe krasan
1 tbsp lemak Paleo masak
Kaya pisanan resep meatloaf Paleochora, kabeh úa, sing campuran bebarengan, loaf wis dibentuk lan banjur meatloaf wis paling ndhuwur karo catsup utawa tomat sauce gawe krasan banjur njedhul ing open 350 degree kanggo babagan sing jam utawa nganti meat masak lan ora Jambon ing tengah. Bentenipun mung ing salah siji punika jamur kudu dimasak dhisik. Swara medium panas ing skillet utawa Fry telusur, thaw lemak masak Paleo lan mung saute jamur nganti alus. Iki ngirim ora njupuk luwih saka 2 utawa 3 menit.
Supaya ana sing duwe apa kanca-kanca, 2 resep-resep sing beda-beda kanggo sampeyan nyoba. Ana adoh luwih pilihanipun saka mangan Paleo saka wong mikir lan Mugi sing meatloaf Paleo echo dadi bagéan saka menu saben minggu!


text:
ané wong-wong ing saceḍaké kono sumber mau dienggoni ing lelembut, ya kuwi kang lumrahé diarani peri. Nanging aku ora percaya, jalaran yèn saka rumangsaku durung tau aku meruhi marang peri kang jumeḍul saka ing kono lan prekara iku angèl banget anggonku arep mbuktèkaké ing kasunyatané. Mula sanadyan akèh lan werna-werna banget aku krungu cecritan bab lelembut utawa memedi, uga ḍèk aku isih bocah kaé kerep aku didongèngi déning wong tuwa-tuwa bab bocah digonḍol wewé lan ... ya isih akèh manèh liya-liyané sebangsané iku, nanging aku tetep ora percaya marang ananing lelembut, ḍemit, sétan, gendruwo, jim, peri, prayangan, tètèkan, banaspati, tongtong-sot, kang sok paḍa'nyrawung medèni marang manungsa ing alam donya kaya aku déwé iki.
Nanging ... aran ndelalah, apa ya tembung ndaradasihé ngono kaé, gandèng karo sumber gayam iki aku dicritani déning kancaku déwé sing
omahé ana kampung Jayèngan sajroning kuṭa Sala, Supama jenengé, mengkéné.
Pama iku umur-umurané lagi jajahan sanga likuran taun, pancèn barakan karo aku. Dèwèké isih jaka, durung omah-omah, nanging wis nyambut gawé dadi tukang dodol karcis ing gedong biyoskup Fajar, Purbayan. Anuju sawijining bengi ± jam rolasan, sawisé bubaran biyoskup, Pama ngetokaké pité arep mulih. Dengarèn wektu iku dèwèké ora énggal-énggal nyénklak nunggang pit, nanging malah mung dituntun waé karo mlaku sakepénaké. Bareng tekan sangareping Bank Negara Indonésia dèwèké nglirik mengiwa lan weruh yèn ing pinggir dalan ana sawijining putri kang manganggo cara Jawa, nganggo sléndang, nyekel tas plastik rada cilik, ngadeg ijèn lingak-linguk sajak nggolèki utawa ngentèni réwangé. Rèhning jalaran Pama yèn mulih kagolong kèri dèwé, let watara setengah jam karo buḍaling para penonton biyoskup lan sawisé ngétung sarta nyetoraké ḍuwit pepayoning karcis marang kasiré, lan saka rumangsane putri mau iya apik tenan rupané, sarwa prasaja pantes dedeg-piadegé dalah sapanganggoné, mula kanṭi pikir: 'Iya iki putri Sala sejati . . . wis wayah ngéné teka isih ana kecèran putri siji . . . bejaning awak, sapa ngerti,' dèwèké wiwit nyapa-aruh mengkéné: 'Ngentosi sinten ta, mbak, panjenengan?'
'Ngentosi seḍèrèk kula, Ngadiyem,' wangbulané. 'Kala wau sanjang menawi ningali biyoskup ing Fajar ngriku.'
'Ing mangka ingkang sami ningali sampun telas punika, mangké gèk ketlisiban . . . lha dalemipun pundi?'
'Tebih kok, dik, njawi kiṭa . . . ngGedanyung, salèring kuburan umum Daksinalaya,' karo mèsem semu rikuh.
'Menawi ngaten mangga kondur kémawon, kula ḍèrèkaken . . . kersa?' karo nyèdaki mandèg nyeḍekoni stanging pité.
'mBoten! Kula ajrih!' wangbulané cekak.
'Ajrih . . . kadospundi ta?' pandèseké Pama karo rada nyèdak manèh lan nyawang paraiané . . . 'waḍuh, nyata ayooou banget tenan ingatasé bocah ndésa, ḍasar tanpa cacad . . . lugu, iya iki sing dak-karepaké!'
'Ajrih kaliyan bapak . . . temtu dipundukani kula mangké, jalaran kala wau pangkatipun sangking griya sareng,' karo katon rada sunrut polatané.
'Menawi ngaten rèhning tiyang ningali sajakipun inggih sampun telas saèstu, pramila prayoginipun mangga kula ḍèrèkaken kondur kémawon ngiras pantes, mbokmanawi mangké pinanggih utawi nglanggar seḍèrèk panjenengan punika lajeng kula aturi kondur sesarengan. Kula ugi baḍé mantuk piyambak kémawon, katimbang nengga wonten ingriki piyambakan tur tanpa gina sajakipun,' pangglembuké Pama.
Tanpa wangusan kenya kang sulistya ing warna mau banjur minger mengidul wiwit lumaku, tangan tengen nggèrèd kenceng ningsetaké klambiné, tangan kiwa nggawa tas plastik kanggo lémbéhan, lendreg-lendreg rinḍik semu mangu-mangu mudlun saka ing trotowar nugel dalan gedé kang mengétan marang Pasar Gedé, munggah manèh ing trotowar sakulon Bank Rakyat lan Kantor Kawat, mengidul parané. Pama njèjéri... mbarengi lumaku karo nuntun pité ing sisih tengené miwiti guneman mengkéné: 'Dipuntepangaken kénawon, inggih mbak, nami kula Sumpama.' Ménço nyawang Pama seḍéla kenya iku mangsuli: 'Inggih... menawi kula Suminten,' karo mèsem bali tumungkul.
Sajroning paḍa lumaku mau Pama karep mboncèngaké, kang supaya bisa rikat lakuné lan mbokmenawa bisa énggal nututi utawa ketemu karo Ngadiyem, seduluré kang dikira wis ndisiki mulih mau. Panari iku tansah katulak terus déning Minten, kang suwéné-suwé nganti nimbulaké gagasan-gagasan kang rupa-rupa lan kang ora-ora ing sajeroning atiné si tukang karcis mau. Pama ngrogoh njupuk rokok Menara saler saka ing kanṭonging clana kang tengen, kaakep lan banjur mak jrès... nge-rèkaké rèké kanggo nyumed rokoké. Nalika nyumed ngempakaké rokok mau mripaté Pama nglirik ngawasaké marang rainé Minten kang kapadangan ketaman ing soroté urubé rèk, jalaran... 'engko gèk dudu uwong tenan bocah iki,' mengkéné osiking atiné. Bareng wis ceta yèn kenya mau temen-temen arai ayu lan sawisé rokok kang kaakep bisa teḍas panyumedé, rèké énggal-énggal dipaténi, nanging ora tumuli dikantongi malah diciglokaké, marga... 'sikilé apa ya sikiling wong tenan ya... ngko gèk sikil jaran?' ṭukuling pikirané. Kanti rèk kang mentas katibakaké kang nuli dikantongi iku Pama weruh yèn wanita mau uga mawa sikil lumrah baé. Éwa semono atiné kancaku isih tetep kur


ini mumbul ing gêgana, Dèwi Umayi kabêkta. Lajêng kagarwa, ugi karan Dèwi Uma. Lajêng pêputra Bathara Sambu, Bathara Brama, Bathara Endra, Bathara Bayu. Sasampunipun pêputra sakawan wau, lajêng pêputra malih ingkang tumitahipun bineda kalihan putra ingkang sampun-sampun, inggih punika Bathara Wisnu.
Ing ngajêng sampun kacariyosakên, nalika Sang Hyang Guru angejawantah jumênêng nata jêjuluk Sri Padukaraja Mahadewa Budha, ingkang garwa katilar. Dèwi Uma lajêng dados kakung, nusul ingkang raka. Sarêng dados kakung jêjuluk Sri Maha Bathara Rajadurga, jumênêng nata wontên ing Mêdhangkamulan tilas kithanipun Sri Padukaraja Dewa Budha. Sajumênêngipun nata ngirup têtiyang sanès nagari, kathah ingkang sami nungkul, jalaran saking sami kasoran prabawa.
Dangu-dangu kamirêngan ing Sri Padukaraja Mahadewa Budha, lajêng utusan wadya kadhawuhan anglurugi, nanging sarêng campuh pêrang, wadyabalanipun Sri Padukaraja Mahadewa Budha sami kasoran. Kalampahan Sri Padukaraja Mahadewa Budha angrawuhi piyambak, lajêng pêrang sakalangkung rame, gênkosgêntos. unggul gêntos kalindhih. Dangu-dangu Sri Maha Bathara Rajadurga kenging prabawa lajêng dados èstri malih. Sang putri sarêng sampun sajarwa sakathahing lêlampahan ngantos dumugi nusulipun punika lajêng kabêkta kondur angadhaton, saha kaêlih nama Bathari Mahèswari Parwati.
Ing têmbe sang putri botên lulus anggènipun kagarwa ing Hyang Guru, amargi kasiku anggèning ngupatani ingkang raka ngantos anêmahi sêsiyung, utawi jalaran Hyang Guru ngantos pêputra Kala. Nanging anggèning botên tulus kagarwa wau namung wadhangipunwadhagipun. kemawon, alusipun taksih lêstantun, wadhagipun lajêng kagarwa Hyang Kala. Nama Bathari Durga.
Mirid cariyos padhalangan, Bathari Durga punika angadhaton wontên ing Setra Gôndamayi, limrahipun tansah anjurungi dhatêng para lampah cidra. Kados ta ingkang pinanggih wontên ing lêlampahan Endhang Wrêdiningsih, anggèning Radèn Prêmadi kadadosakên èstri, jalaran badhe lampah cidra, makatên ugi lampahan Sumbadra Larung, Radèn Burisrawa pinaringan kasaktèn linangkung, ugi jalaran badhe lampah cidra, tuwin sanès-sanèsipun.
--- 685 ---
Cariyos Kina
Aslinipun Sarêm Tampêr (Plêtuk)
Ing bawah dhistrik Kradenan (Purwadadi) kathah sangêt tiyang ingkang andamêl sarêm tampêr, inggih punika: ing dhusun Crèwèk, Banjarmêndhikil, lan ing Kuwu (Blêdhug).
Pangupajiwanipun tiyang ing ngriku, inggih sami andamêl sarêm tampêr, dene pamêndhêtipun sarêm tampêr punika, botên mêndhêt saking toya sagantên, ananging mêndhêt saking êmbêl (êndhut).
Ing dhusun ingkang kasêbut ing nginggil wau, satunggal-satunggaling dhusun ngriku, wontên ara-aranipun bênthak, inggih punika ingkang mêdal êmbêlipun ngantos pintên-pintên bau.
Wontênipun ing ngriku amujudakên siti ingkang kados makatên wau, mulabukanipun makatên: saking cêcriyosanipun tiyang ing ngriku, nalika panjênênganipun Sang Prabu Jaka, inggih punika Sang Ajisaka, ingkang angêdhaton wontên ing Mêdhangkamulan.
Ing nalika samantên, sang prabu kalêrês dipun sowani ingkang putra, nanging kang putra punika botên awujud manungsa, inggih punika awujud sawêr, kalangkung agêng, dening mripatipun kadosdene srêngenge kêmbar, anyrêmomong, awasta pun Jaka Linglung.
Rèhning panggalihipun sang prabu ragi pakèwêd, badhe kaakên kadospundi, botên kaakên kadospundi, manawi botên kaakên, bokmanawi pun Jaka Linglung ambêbayani, manawi kaakên, sang prabu lingsêm sangêt, ingatasipun ratu kagungan putra wujud sawêr agêng.
Sang prabu lajêng kagungan panggalih, badhe nyirnakakên ingkang putra pun Jaka Linglung punika. Sang prabu lajêng dhêdhawuh dhatêng Jaka Linglung, ing sarèhning sang prabu kagungan mêngsah, inggih punika baya pêthak, ingkang manggèn wontên ing sagantên kidul, kapurih nyirnakakên, lan ambêkta kranjang mata era (kranjang arang utawi kranjang pangaritan). Sawangsulipun saking sagantên, kadhawuhan ambêkta angsal-angsal, inggih punika sirahipun baya pêthak, lan toya sagantên, kawadhahan ing kranjang mata era, mratandhakakên manawi mêngsahipun sang prabu sampun sirna. Dene kaparêngipun sang prabu, pancèn pun Jaka niyatipun dipun pitênah murih sirnanipun.
Sarêng Jaka Linglung kadhawuhan ingkang rama makatên lajêng nyuwun pamit, lèngsèr saking ngarsanipun sang prabu, amblês ing siti, sanajan wujud sawêr, pancèn trahing ngawirya, inggih kalampahan.
Kacariyos, sarêng pun Jaka Linglung sampun dumugi ing sagantên kidul, kalêksanan prang kalihan baya pêthak, nanging pun baya pêthak kawon prangipun, nuntên katigas jangganipun, kabêkta katur dhatêng Sang Prabu Jaka, kalihan ambêkta kranjang, isi toya sagantên.
Sarêng sampun kalêksanan, pun Jaka Linglung lajêng wangsul, wangsulipun inggih ugi mêdal salêbêting siti, sarêng lampahipun Jaka Linglung sampun watawis têbih, lajêng anjêdhul, panjêdhulipun pun Jaka Linglung, kalêrês wontên dhusun Crèwèk, nanging kadhatonipun kang
--- 686 ---
rama taksih têbih, dados pun Jaka Linglung amblês malih, toyanipun ingkang winadhahan kranjang, kocar-kacir wontên ing ngriku, mila wontênipun êmbêl ingkang sapisan. Wontên ing dhusun Crèwèk, pun Jaka Linglung anjêdhul malih, kalêrês ing dhusun Banjarmêndhikil


text:
9 Mei iku dina ke-129 nang kalender Gregorian.
8 Mei - 9 Mei - 10 Mei
0509
0509
Tanggal


Pananggalan Suryacandra
Pananggalan suryacandra utawa Kalèndher lunisolar iku sawijining pananggalan sing migunakaké fase rembulan minangka acuan utama nanging uga nambahaké pergantian mangsa ing pétungan saben taun. Kalèndher iki biasané ditandhani kanthi anané wulan-wulan kabisat sawetara taun sepisan utawa berturut-turut'. Kanthi mangkono, cacahing wulan jroning se taun bisa 12 nganti 13 wulan.
Jinis pananggalan lunisolar[sunting | sunting sumber]
Pananggalan lunisolar sing ana ing donya lan isih dipigunakaké upamané:
- Pananggalan Bali
- Pananggalan Buddhis
- Pananggalan Imlek (Tionghoa)
- Pananggalan Saka
- Pananggalan Tibet
- Pananggalan Yahudi
- Pananggalan Koréa


text:
Pédan iku kacamatan ing Kabupatèn Klathèn.
Pérangan administratif
Désa
 Temuwangi
 Bèji
 Ngarèn
 Jatimulya
 Jetiswétan
 Kedhèn
 Bendha
 Tambakbaya
 Kedhungan
 Sobayan
 Kalangan
 Trakéton
 Kaligawé
 Lemahireng
Réferènsi
Kacamatan ing Kabupatèn Klathèn
Kacamatan ing Jawa Tengah


text:
Matius 11 (JAWA 2006)
1Sawisé Yésus mungkasi piwelingé marang sakabaté rolas, Panjenengané banjur tindhak saka ing kono, bakal memulang lan nggelaraké Injil ana ing kutha-kuthané.
2Kacarita ana ing pakunjaran Yohanes midhanget pawarta bab pakaryané Kristus,
3banjur ngutus sakabaté supaya munjuk marang Panjenengané, mangkéné, "Punapa Paduka punika ingkang pinasthi rawuh, punapa kawula kedah sami ngentosi sanèsipun?"
4Yésus paring wangsulan, pangandikané, "Wis, padha mundura, wartakna marang Yohanes apa kang kokrungu lan kokdeleng:
5wong picak padha ndeleng, wong lumpuh padha lumaku, wong lara kusta padha kabirat najisé, wong budheg padha krungu, wong mati padha katangèkaké lan wong mlarat padha kawartanan kabar kabungahan.
6Rahayu wong kang ora rumangsa isin ngakoni Aku."
7Saunduré para utusan mau, Yésus wiwit medhar pangandika marang wong golongan iku bab Yohanes, mangkéné, "Kowé padha menyang pasamunan arep ndeleng apa? Arep ndeleng glagah sing diobat-abitaké déning angin?
8Utawa arep apa kowé mrana? Arep ndeleng wong kang nganggo sandhangan kang sarwa alus? Wong kang manganggo sarwa alus iku panggonané ana ing kraton.
9Dadi arep apa kowé mrana? Arep ndeleng nabi? Iya, bener, lan Aku pitutur marang kowé, malah kang ngungkuli nabi.
10Awit iya iku kang kapratélakaké ing Kitab, mangkéné: Lah, Ingsun ngutus malaékatingsun lumaku ndhisiki Sira, arep nyawisaké dalanira ana ing ngarepira.
11Satemené Aku pitutur marang kowé: Ing antarané wong-wong kang lair saka wong wadon, ora ana tokoh kang luwih gedhé katimbang Yohanes Pambaptis, éwasamono wong kang cilik dhéwé ana ing Kratoning Swarga, iku luwih gedhé katimbang Yohanes Pambaptis.
12Sabab wiwit nalika Yohanes Pambaptis tumapak ing gawé nganti sapréné, Kratoning Swarga iku karuda-peksa lan para kang ngruda-peksa iku mbudidaya arep ngrebut pangwasa.
13Sabab sakèhing nabi lan kitab Torèt iku padha meca nganti satekané Yohanes.
14Sarta, -- menawa kowé padha gelem nganggep mangkono--, iya wong mau iku Élia kang bakal rawuh.
15Sing sapa duwé kuping, ngrungokna.
16Dakpadhakaké apa wong golongan iki? Upamané kaya bocah-bocah kang lelungguhan ana ing pasar, cluluk marang kancané mangkéné:
17Aku wis padha nyuling kanggo kowé, nanging kowé ora padha njogèd. Aku wis padha ngidungaké kidung pangadhuh, nanging kowé ora padha tangisan.
18Sarèhning Yohanes iku teka tanpa mangan tanpa ngombé, mulané wong-wong padha ngucap: Wong iku kepanjingan sétan.
19Tekané Putraning Manungsa nganggo mangan lan ngombé, lan wong-wong padha ngucap: Delengen kuwi, wong grangsangan lan seneng ngombé anggur, kancané para juru-narik-pajeg lan wong dosa. Nanging kawicaksananing Pangéran iku anggoné kabeneraké marga saka pandamelé."
20Panjenengané banjur wiwit nenetah marang kutha-kutha awit padha ora mratobat, mangka ana ing kono Panjenengané nindakaké mukjijat kang akèh dhéwé,
21"Bilai kowé Khorazin, bilai kowé Bètsaida, sabab menawa ing Tirus lan ing Sidon iya kalakon ana mukjijat-mukjijat kaya kang wus kalakon ana ing tengah-tengahmu, mesthi wis biyèn-biyèn anggoné padha mratobat lan sedhih banget.
22Nanging Aku pitutur marang kowé: Bésuk ing dina pangadilan kang kasangga déning Tirus lan Sidon bakal luwih ènthèng katimbang kowé.
23Apadéné kowé Kapèrnaum, apa kowé bakal kaluhuraké nganti sundhul ing langit? Ora, kowé bakal kacemplungaké ing teleng palimenganing pati. Sabab menawa ing Sodom kalakon ana mukjijat-mukjijat sing tumindhak ana ing tengah-tengahmu, kutha iku mesthi lestari tekan sapréné.
24Nanging Aku pitutur marang kowé: Bésuk ing dina pangadilan kang kasangga déning tanah Sodom bakal luwih ènthèng katimbang karo kowé."
25Ing wektu iku Yésus munjuk, "Dhuh, Rama, Pangéraning swarga lan bumi, kawula ngaturaken agenging panuwun, déné bab punika sadaya Paduka damel wados tumrap tiyang wicaksana saha tiyang wasis, nanging Paduka lairaken dhateng laré-laré.
26Inggih, Rama, pancèn makaten karsa Paduka."
27"Samubarang kabèh wus kapasrahaké marang Aku déning Ramaku, lan ora ana wong kang mangerti marang Sang Putra, aliya Sang Rama, lan ora ana wong kang mangerti marang Sang Rama, aliya Sang Putra lan wong kang wus jinatènan saka karsané Sang Putra.
28Hé, para wong kang kesayahan lan kamomotan, padha mrénéa, Aku bakal gawé ayemmu.
29Pasanganku padha tampanana ing pundhakmu lan padha nggegurua marang Aku, awit Aku iki alus lan lembah-manah, satemah kowé bakal padha olèh ayeming nyawamu.
30Amarga pasanganku iku kapénak lan momotanku iku ènthèng."